qundao/data-zh-poetry huggingface dataset:
雨后十首·其一
作者：何景明
朝代：明
体裁：五言绝句

水涨孤村白，天垂四野青。开门秋雨霁，间步郭西亭。
雨后十首·其七
作者：何景明
朝代：明

片片白鸥鸟，看人队队飞。沙头莫相认，与尔久忘机。
雨后十首·其三
作者：何景明
朝代：明

三日不出门，草长门前路。登楼一水明，倚柱千山暮。
雨后十首·其九
作者：何景明
朝代：明

朝闻城西钟，暮望城西寺。寺傍二古松，长藤垂到地。
雨后十首·其二
作者：何景明
朝代：明

竟夕雨连舍，今朝云出溪。轻雷千嶂外，馀日数家西。
雨后十首·其二
作者：何景明
朝代：明
体裁：五言绝句

竟夕雨连舍，今朝雨出溪。轻雷千嶂外，斜日数家西。
雨后十首·其五
作者：何景明
朝代：明

画角城隈起，风吹响入云。清秋易生感，深夜更多闻。
雨后十首·其八
作者：何景明
朝代：明
体裁：五言绝句

槛倚崩沙出，篱通乱水过。家人休埽石，自爱碧苔多。
雨后十首·其八
作者：何景明
朝代：明

槛倚崩沙出，篱通乱水过。家人休扫石，自爱碧苔多。
雨后十首·其六
作者：何景明
朝代：明

遥看三角山，正在云生处。日暮山中人，空攀荔枝树。
雨后十首·其十
作者：何景明
朝代：明

塘边杨柳树，春条秋未摧。已送黄鹂去，还看白鹭来。
雨后十首·其四
作者：何景明
朝代：明

人归郭门树，鸟噪野田风。雨散高城上，日落深涧中。
雨后汝立见过承诗赠
作者：何景明
朝代：明

渺渺城波净客堂，朝回高咏接仙郎。炎天忽送风雷气，僻地惟闻草木香。欲借沙堤添水槛，秪疑车马驻江乡。一杯暂许留今雨，只字真看比夜光。
雨后溪园即事
作者：何景明
朝代：明

偃息春朝晏，轻阴散野园。山云行翠璧，溪雨度河源。鹭浴晴相倚，凫飞暖自喧。疏杨映远岸，细草入平原。开径徒怀侣，临流且避諠。豹终随雾隐，龙岂怨泥蟠。鸿鹄皆千里，鸡豚自一村。幽栖何限意，难与世人论。
雨后邀马君卿
作者：何景明
朝代：明

寂寂扬雄宅，琴书谁与同。青山过片雨，白日抱残虹。尘榻还堪卧，清樽未可空。相看城郭暮，那忍负秋风。
雨夕行
作者：何景明
朝代：明

城头雨脚黑不断，阶下冻潦流已满。出门咫尺无所适，积雾连云接平坂。城中佳人沈与赵，我忽思之费招挽。赵子闭门卧不出，沈生冲泥来独晚。临阶下马入我堂，琅琅高咏不可忘。瑶徽浮尘为我拭，磁罂浊酒为我尝。西邻彭生亦豪士，四壁风雨卧一床。隔墙深夜呼即至，三人团坐倾壶觞。须臾檐雨乱沾席，窗风萧萧动烟柏。照夜青缸寒向人，促曙红垆暖留客。请君再歌我击节，晨鸡已下西城陌。呜呼人生欢乐难再来，古人满眼俱尘埃。何况与子异乡域，此地相逢能几回。
雨夕行
作者：何景明
朝代：明

城头雨脚黑不断，阶下冻潦流已满。出门咫尺无所适，积雾连云接平坂。城中家人沈与赵，我忽思之费招挽。赵子闭门卧不出，沈生冲泥来独晚。临阶下马入我堂，琅琅高咏不可忘。瑶徽浮尘为我拭，磁罂浊酒为我尝。西邻彭生亦豪士，四壁风雨卧一床。隔墙深夜呼即至，三人团坐倾壶觞。须臾檐雨乱沾席，窗风萧萧动烟柏。照夜青缸寒向人，促曙红垆暖留客。请君再歌我击节，晨鸡已下西城陌。呜呼！人生欢乐难再来，古人满眼俱尘埃。何况与子异乡域，此地相逢能几回。
雨夕集世其馆
作者：何景明
朝代：明

秋风淅淅吹人衣，鸣雨潇潇晚细微。万里宾朋留不数，十年江海愿常违。高城木叶闻先下，客舍流萤见已稀。为报春来鸿雁侣，塞门霜雪好南归。
雨夜
作者：何景明
朝代：明

云薄高城上，孤亭郡郭西。暗中萤火度，灯下草虫啼。零落同游客，凄凉旧雨题。高歌视雄剑，慷慨为谁携。
雨夜似清溪二首
作者：何景明
朝代：明

院静闻疏雨，林高纳远风。秋声连蟋蟀，寒色上梧桐。短榻孤灯里，清笳万井中。天涯未归客，此夜忆江东。微雨初摇飏，风吹洒更长。冥冥来石壁，飒飒近秋堂。萤火流深堑，鸬鹚下浅塘。吴歈当此夕，哀切兴难忘。
雨夜似清溪二首·其一
作者：何景明
朝代：明
体裁：五言律诗

院静闻疏雨，林高纳远风。秋声连蟋蟀，寒色上梧桐。短榻孤灯里，清笳万井中。天涯未归客，此夜忆江东。
雨夜似清溪二首·其二
作者：何景明
朝代：明

微雨初摇飏，风吹洒更长。冥冥来石壁，飒飒近秋堂。萤火流深堑，鸬鹚下浅塘。吴歈当此夕，哀切兴难忘。
雨晴
作者：何景明
朝代：明

竹里柴门冬日辉，水边烟雾晚霏微。背霜石壁丹枫盛，待雪沙田青麦稀。自爱群凫将子去，却疑双鹳见人飞。西郊风物晴还好，谁共看云兴不违。
雨望西山
作者：何景明
朝代：明

碧山鸣雨过嵯峨，湖水风增万丈波。千尺浮图清暑殿，高窗白石细盘萝。
雨过何太仆
作者：何景明
朝代：明

檐日阴阴喧晚雷，坐深庭树不思回。捩风鹳鹤城边去，截雨虹蜺海上来。诗兴西堂还旧草，酒杯东阁又官梅。阴符遁甲谈兵罢，愁向烟尘雨鬓催。
雨过徐舍人
作者：何景明
朝代：明

长安六月半云雨，孺子轩窗清杳然。炎暑未能侵此地，虚无只拟对江天。花边冉冉轻雷映，竹里微微夕景悬。访旧一尊那惜醉，冲泥匹马更须怜。
雨雪呈望之
作者：何景明
朝代：明

北风萧萧天雨雪，洪川大陆冰嶙峋。城闰咫尺不可越，念子郁郁伤我神。十年骨肉更知己，四海兄弟今何人。夫子风流本绝世，致身况在万里津。顷聆清辞叩哀玉，复暏高价收名珍。愚弟病归卧丘壑，山中日与蓬蒿亲。喜看结驷来天上，又许题诗到水滨。嗟哉十日不一见，眼底胜会真难频。茅薝白日苦太短，秪有长夜堪留宾。瓦垆木檠亦不恶，梅花柏叶俱鲜新。只须对此共歌笑，莫使离别成逡巡。
雨雪曲
作者：何景明
朝代：明

蒲海云成阵，天山雪作花。长城烽火入，虏骑动鸣笳。雾深迷汉月，风起暗胡沙。一夜关河冷，征人尽念家。
雨雪歌
作者：何景明
朝代：明

千岩云电烈，万室风霆翻。中宵雨撼壁，平明雪满山。
雨霁
作者：何景明
朝代：明

断雨悬深壁，馀雷振远空。苍林横落日，碧涧下残虹。万井波光静，千家树色同。何因共朋好，归咏舞雩风。
雪
作者：何景明
朝代：明

一雪今冬早，霏霏白满沙。随风斜著树，带雨不成花。曲槛寒仍袅，空庭晚更加。城中一万户，歌舞是谁家。
雪
作者：何景明
朝代：明

莽莽黄云起，凄凄素雪浮。堂深偏近烛，院迥不依楼。喜见漫天舞，愁看向日流。更将三白兆，一慰老农忧。
雪中宴袁挥使惟武宅
作者：何景明
朝代：明

四郊飞雪暗高城，北风怒号天杳冥。将军宅中昼击鼓，哀筝鸣笛罗后庭。我时冻吟在西野，忽见将军送书者。开书读罢喜即行，邀我入门方下马。凝辉绚素开帘栊，流风回霰满堂中。青毡帐高雪不湿，兰灯夜照氍毹红。卿家父子皆好客，能留对雪欢今夕。已看称寿奉千金，况复徵歌出双璧。梁园宾客多交游，谢家兄弟尽风流。古人胜事长已矣，吾辈优游亦尔俦。
雪中漫兴
作者：何景明
朝代：明

长安雪花乱如云，复道层城望不分。行客遥传五侯宅，画楼丝管昼纷纷。
雪中简贾长教
作者：何景明
朝代：明

云雪孤城暗，深杯谁共挥。雾中千树失，天上百花飞。湿益青毡冷，光连素璧辉。知君郢中曲，高调和人稀。
雪夜九梅翁园同苍谷宴集二首
作者：何景明
朝代：明

郏城风雪夜，骑马叩谁门。乘兴宁回棹，宽愁数倒尊。茆堂开洞壑，枫岸叠沙村。朝市山林意，非翁未易论。冬夜南园集，携游兴未穷。登台望积雪，下岭逐回风。骏爱林中马，冥思海上鸿。不因苍谷子，谁识九梅翁。
雪夜九梅翁园同苍谷宴集二首·其一
作者：何景明
朝代：明

郏城风雪夜，骑马叩谁门。乘兴宁回棹，宽愁数倒尊。茆堂开洞壑，枫岸叠沙村。朝市山林意，非翁未易论。
雪夜九梅翁园同苍谷宴集二首·其二
作者：何景明
朝代：明

冬夜南园集，携游兴未穷。登台望积雪，下岭逐回风。骏爱林中马，冥思海上鸿。不因苍谷子，谁识九梅翁。
雪柬沈马任三子
作者：何景明
朝代：明

黯黯山云起，茅斋傍水涯。一冬才见雪，十月已开花。雾袅寒城霰，风吹野岸沙。同游词赋客，骑马入谁家。
雪简川甫
作者：何景明
朝代：明

一雪数花集，空庭寒起迟。微风罢弱舞，初日尚馀姿。自抱朱弦瑟，谁看玉树枝。仙曹有高倡，不送凤凰池。
雪简郑客
作者：何景明
朝代：明

燕雪未成花，萧萧覆浅沙。误听梁苑竹，拟放楚江槎。集霰含风色，流云转日华。城中百万户，歌舞醉谁家。
雷
作者：何景明
朝代：明

不见苍山破，虚闻巨壑驰。烈声回地底，馀响落天涯。魍魉何由避，蛟龙得自随。中宵沛云雨，威泽正当时。
雷
作者：何景明
朝代：明

十月鸣雷动，中宵万壑哀。初闻蟠地出，忽觉绕庭回。夜水蛟龙斗，寒山风雨来。江涛何处拆，天柱此时摧。讵识乾坤意，深愁号令乖。揽衣还不寐，坐望积阴开。
雷黄门凯旋图歌
作者：何景明
朝代：明

汉家贼盗临京都，西冲河塞东海隅，虎豹奔突豺狼呼。天子九重怒按剑，将军五道催飞符。黄门铁鞚按营垒，监视将军奉天子，征者不忧居者喜。晓战遥随金鼓前，昼行独拥旌旗里。烟沙忽传畿甸清，黄门奏捷旋神京，将军归来天子迎。册书十万纳御府，勋级三千罗紫庭。封侯拜将珥貂列，白金绯衣照云月，黄门功多不自说。受爵元看陆机小，却赏谁知鲁连洁。高堂白日披图新，戎衣惨澹犹风尘，坐令慷慨悲今辰。书生从此识汗马，丈夫常忆画麒麟。
霜节
作者：何景明
朝代：明

鼓角苍山畔，孤城此岁残。回风夜不止，清霜日以繁。未惜琼树晚，还悲瑶草寒。阳春在何日，幽谷待鸣鸾。
霹雳引
作者：何景明
朝代：明

石湫黝黝黑云夕，蛟龙夜起随霹雳。盘空殷地出绝壁，骤雨飘风怒相击。空中将将下矢石，千戈万马俱辟易。飞鸟堕地委如积，古桧长松尽遭劈。吁嗟乎阿香深山巨海胡弗往，短蜮脩虺兼魍魉。
青峰阁晓霁
作者：何景明
朝代：明

初日东峰上，微微霁色分。丹崖含宿雨，青嶂拂归云。候骑林端发，鸣笳树里闻。前山更可爱，晴望碧氛氲。
青石崖栈
作者：何景明
朝代：明

侧行青石栈，谁能久延伫。断板连曳云，喷泉洒飞雨。迅流西回激，峻坂东折屡。隤岸互倾欹，危梁袅撑拄。饮猿骇游鳞，立马接翔羽。慎尔千金躯，永念垂堂语。
青石崖栈（秦中）
作者：何景明
朝代：明

侧行青石栈，谁能久延伫。断板连曳云，喷泉洒飞雨。迅流西回激，峻坂东折屡。筜岸互倾欹，危梁袅撑拄。饮猿骇游鳞，立马接翔羽。慎尔千金躯，永念垂堂语。
韩席二佥宪见过留饮
作者：何景明
朝代：明

野外惭供给，台端枉驾来。河鱼还自取，樽酒为君开。落木寒风急，孤城暮雨催。相逢孟冬节，翘首待阳回。
顾九和内翰约看花城南寺病目不赴
作者：何景明
朝代：明

不赴城南约，遥传寺里篇。看花吾未老，出郭偶无缘。簇马低春日，啼莺隔彩烟。风沙开病眼，愁向艳阳天。
顾以行诸客见访次韵
作者：何景明
朝代：明

海内朋簪盍，天涯意气亲。雪峰斜暮景，霜草劲寒春。客席留尊久，仙曹染翰新。诸君千里骏，霄汉迥风神。
顾内翰约看花城南寺病目不赴
作者：何景明
朝代：明

不赴南城约，遥传寺里篇。看花吾未老，出郭偶无缘。簇马低春日，啼莺隔彩烟。风沙开病眼，愁向艳阳天。
题严内翰赐扇
作者：何景明
朝代：明

端阳彩扇百官传，每岁宫臣赐独偏。君去翰林供奉久，始来经幄拜恩年。颁从殿阁风先动，捧向云霄月并悬。象毂银环倍光宠，好扬薰吹助虞弦。
题严内翰赐扇
作者：何景明
朝代：明

端阳綵扇百官传，每岁宫臣赐独偏。君去翰林供奉久，始来经幄拜恩年。颁从殿阁风先动，捧向云霄月并悬。象毂银镮倍光宠，好扬薰吹助虞弦。
题任宏器思亲卷
作者：何景明
朝代：明

十载音尘别梦遥，月寒山色暮烟高。慈乌树老情空在，杜宇林疏血未销。银入东风伤绿鬓，泪随芳草湿青袍。海天恩义凭谁话，目断云孤思正劳。
题冯大京画兰
作者：何景明
朝代：明

雨叶风花独柰寒，围春不借曲阑干。国香空谷无人见，映玉辉金画里看。
题刘朝信唐学士瀛洲图
作者：何景明
朝代：明

香袅重帘玉署清，翠微楼阁报平明。花边归马仙袍湿，柳外啼鸦御苑晴。秦国姓名青简重，龙图风月彩毫轻。千年芳躅君应接，共看层空一鹗横。
题叶邦重山水画限韵
作者：何景明
朝代：明

我爱君家画里峰，更看茅屋傍双松。白云不是人间路，沧海终期物外踪。野径一春无驻马，石潭深夜有蟠龙。移家欲向溪边住，坐听青山日暮钟。
题大司马王晋溪先生十牛图
作者：何景明
朝代：明

君不见将军台阁龙图张，何人画牛司马堂。十牛战角垂其耳，挂之中堂见者喜。风林烟草恣牧放，水涉沙眠无触觗。黄犍黑牯觔肉真，司马堂中安用此。岂知此物公所珍，展画似对桃林春。高亭青松拂赤日，南山白日消黄尘。攻驹不羡三千牝，考牧还歌九十犉。尚书况登本兵部，天营十二屯貔虎。南征北伐运筹策，破虏擒戎在樽俎。已看神武藉经纶，要使苍生有环堵。苍生十年望苏息，海内荒城久荆棘。犁锄未慰三农心，输挽空嗟万夫力。我知明公分主忧，坐清寇盗安王侯。沙场之地皆田畴，尽却战马归耕牛。君不见中堂此图日张挂，丹青照耀麒麟画。
题张给事安期图为乃翁寿
作者：何景明
朝代：明

黄发仙翁白鹿车，安期亲见枣如瓜。玉盘已献千年实，玄圃先开五色花。壶里青天长日月，眼中沧海又尘沙。观图宛识封君面，寿酒频来给事家。
题文与可画竹上有东坡山谷题识
作者：何景明
朝代：明

客从南方来见予，手持锦轴长丈馀，云是与可之画苏黄书。中堂展玩思超忽，四百年来真故物。败素飘零色已改，古墨惨澹神犹发。文生此竹世希有，一枝不异双琼玖。冥冥烟干动石壁，瑟瑟风叶临窗牖。笔下何须扫万竿，胸中已自横千亩。眉山长公元擅场，豫章太史谁可当。片言相推四海重，只字尚使千年藏。客从何处得此幅，令我嗟叹久怜惜。苏黄不作与可死，人间书画无真迹，劝君宝此勿轻掷。
题潘秀才吹笛画扇
作者：何景明
朝代：明

幽人横吹沧江静，满江月白青山映。好作穿云裂石声，夜长恐有蛟龙听。
题画
作者：何景明
朝代：明

翠璧层层合，高松飒飒寒。白云昼不扫，常满石阑干。
题画二首
作者：何景明
朝代：明

缈缈春山云，离离春江树。君看江上山，不是人间世。古洞入青冥，山通武陵渡。渔郎莫放舟，恐失花间路。
题画二首·其一
作者：何景明
朝代：明

缈缈春山云，离离春江树。君看江上山，不是人间世。
题画二首·其二
作者：何景明
朝代：明

古洞入青冥，山通武陵渡。渔郎莫放舟，恐失花间路。
题苏子瞻游赤壁图
作者：何景明
朝代：明
体裁：五言律诗

垂老黄州客，高秋赤壁船。三分留古迹，两赋到今传。落日寒江动，青天断岸悬。画图谁省识，千载尚风烟。
题袁惟武鹰熊图
作者：何景明
朝代：明

林良画笔真绝伦，苍鹰玄熊俱有神。白头翁鸟更相共，毛羽遥看欲飞动。空山古林霜色高，秋天骨势何其豪。猛气应知万鸟避，威风顿使群狸号。画史当年元有意，袁君意气还相似。执节宁辞皓首心，承家况是青云器。图龙写凤皆可羞，此幅未许千金酬。世间玩物不足贵，要见英雄到白头。
题黄车驾画竹
作者：何景明
朝代：明

画竹忌屈不忌直，息斋由来有笔力。今之画图几百年，人间尚自留真墨。空堂昼挂风雨寒，明灭纤雾生微澜。细观见竹不见画，何时石上削此三琅玕。八闽高士黄司马，平生好文兼爱画。碧草停珂夏省中，白云捲幔晴窗下。每逢宾客出评品，遂使破素增高价。开图似惜孤鸾丛，胡为写置荆棘中。君不见洞庭之上潇湘岸，翠筱脩篁沙草乱，凤凰不栖鹧鸪怨。
风雨
作者：何景明
朝代：明

西郊秋日暮，雨细更风斜。应为重阳近，来催菊著花。
饮邦重山庄夜归
作者：何景明
朝代：明

残日喧归骑，渔樵仄径逢。烟中望北郭，树里下西峰。深夜明林火，苍茫度水钟。朝来向城市，谁忆白云踪。
饮酒
作者：何景明
朝代：明

平生多意气，四海盛交游。列筵亘长夜，谈辩雄名流。杯酒一言合，遽将肝胆投。入门顾儿女，忸怩但怀羞。齿年逮今兹，世故多所由。兴言念亲戚，骨肉婴我忧。寒宵寡欢悰，浊酤聊自谋。明灯耀室内，盘蔬代庖羞。岂必朋与宾，妻子前劝酬。语笑率真性，无嫌亦何尤。人生贵止足，吾志卑公侯。数觞已复醉，颓然万情休。寄言驰骛子，从今任去留。
饮鲍以忠
作者：何景明
朝代：明

万户夹垂杨，君家大道傍。相逢一尊酒，何惜醉他乡。
饯子容
作者：何景明
朝代：明

客馆西垣静，开尊为汝歌。槛花深晚坐，城树喜频过。綵鹢春湖色，骊驹白王珂。还乡君信乐，予奈别愁何。
首山
作者：何景明
朝代：明

王君首山下，新起读书楼。云雾悬萝入，湍波涌竹流。具茨黄帝宅，嵩少羽人丘。想待功成去，方为此地留。
马百愚同沈清溪见访次韵二首
作者：何景明
朝代：明

门接渔樵只数家，柳条藤蔓转相遮。不妨佳句频题竹，况有清尊共对花。开阁定攀栖旧榻，入溪还拟著浮槎。谁言人世相逢易，浩荡江湖未有涯。共怜野外多风景，乘兴閒过碧水涯。草阁连朝闻雅咏，枫江万里得佳期。马卿作赋无勍敌，沈约为文有妙思。莫向尊前话离别，云山秋色易生悲。
马百愚同沈清溪见访次韵二首·其一
作者：何景明
朝代：明

门接渔樵只数家，柳条藤蔓转相遮。不妨佳句频题竹，况有清尊共对花。开阁定攀栖旧榻，入溪还拟著浮槎。谁言人世相逢易，浩荡江湖未有涯。
马百愚同沈清溪见访次韵二首·其二
作者：何景明
朝代：明

共怜野外多风景，乘兴閒过碧水涯。草阁连朝闻雅咏，枫江万里得佳期。马卿作赋无勍敌，沈约为文有妙思。莫向尊前话离别，云山秋色易生悲。
马道骤雷雨复霁
作者：何景明
朝代：明

万壑惊雷起，千峰鸣雨过。稍看风濑减，更觉夏云多。虹饮垂青涧，猿行挂碧萝。山中无吏事，长啸荅樵歌。
驾入
作者：何景明
朝代：明

地转瑶坛迥，天回翠辇高。入城传鼓吹，开殿引旌旄。佩委春池草，盘行上苑桃。九天灯烛里，齐拜衮龙袍。
驾出
作者：何景明
朝代：明

九重玄武仗，万岁羽林军。朝帝乘舆出，行天警跸闻。螭头蟠晓日，雉尾拂春云。伫望南郊气，遥连北斗文。
驾幸南海子
作者：何景明
朝代：明

铙音发桂畤，春狩践兰区。水尽缇城合，山回帐殿孤。公卿随八骏，虎旅备三驱。如闻后车载，倘遇渭川夫。
高夔州先生示赏李秀才园中芍药诗用韵奉荅
作者：何景明
朝代：明

李家芍药开满堂，夔州太守更清狂。题诗晚坐朱栏静，对酒春怜白日长。好为池台留烂熳，莫教风雨怨凄凉。佳期卧病难乘兴，怅望残花忆谢郎。
高桥
作者：何景明
朝代：明

飞梁何袅袅，袅袅飞涧中。窈窕入青霭，蜿蜒垂白虹。俯壑聆迅湍，攀崖挹回风。阑干既重复，结构亦玲珑。穿石凿坤艮，架阁凭虚空。羽填乌鹊岸，力坼鼋鼍宫。设险固天造，扶神岂人工。圣代文轨一，绝域宾主同。梯航无外至，筐篚倏然通。怀哉绝栈智，逝矣当关雄。钦诫慕在德，其亡守无穷。
鲁山院竹
作者：何景明
朝代：明

泰公堂下竹，覆地长新篁。雨飐春墙碧，风含石室凉。经行留下榻，晏坐对焚香。遗响流笙凤，时时落上方。
鲁连
作者：何景明
朝代：明

仲连初历国，排难能解纷。飞书下燕将，立谈却秦军。不受万户侯，长揖千乘君。始称天下士，终为海上民。
鲥鱼
作者：何景明
朝代：明

五月鲥鱼已至燕，荔枝卢桔未应先。赐鲜遍及中珰第，荐熟谁开寝庙筵。白日风尘驰驿骑，炎天冰雪护江船。银鳞细骨堪怜汝，玉筯金盘敢望传。
鲥鱼
作者：何景明
朝代：明
体裁：七言律诗

五月鲥鱼已至燕，荔枝卢橘未应先。赐鲜遍及中珰第，荐熟谁开寝庙筵。白日风尘驰驿骑，炎天冰雪护江舡。银鳞细骨堪怜汝，玉箸金盘敢望传。
鲥鱼
作者：何景明
朝代：明

五月鲥鱼已至燕，荔枝卢橘未应先。赐鲜遍及中珰第，荐熟谁开寝庙筵。白日风尘驰驿骑，炎天冰雪护江船。银鳞细骨堪怜汝，玉箸金盘敢望传。
鸡鸣曲三首
作者：何景明
朝代：明

鸡鸣城中满树霜，青楼旭日照流黄。鸣筝锦瑟秋尘里，玉雁金蝉共一行。青楼遥临大道衢，美人鸡鸣著绣襦。谁家公子过楼下，那不系尔千金驹。楼上罗帏映早霞，不须重斗镜中华。春兰秋菊皆零落，争似菖蒲不作花。
鸡鸣曲三首·其一
作者：何景明
朝代：明

鸡鸣城中满树霜，青楼旭日照流黄。鸣筝锦瑟秋尘里，玉雁金蝉共一行。
鸡鸣曲三首·其三
作者：何景明
朝代：明

楼上罗帏映早霞，不须重斗镜中华。春兰秋菊皆零落，争似菖蒲不作花。
鸡鸣曲三首·其二
作者：何景明
朝代：明

青楼遥临大道衢，美人鸡鸣著绣襦。谁家公子过楼下，那不系尔千金驹。
鸣蝉
作者：何景明
朝代：明

仲夏鸣蝉集，窗临碧树阴。清心吾爱尔，长日自悲吟。露叶朝栖静，风林夕响沉。偶通观物理，幽意坐来深。
鸣蝉
作者：何景明
朝代：明

菀菀庭中柳，蝉鸣在高柯。上有西飞燕，下有东流河。美人堂上坐，忘却门前道。举头见鸣蝉，低头惜芳草。
鸣雁行
作者：何景明
朝代：明

鸣雁鸣斯，其音嘹嘹。江路远遥，念汝离漂。鸣雁于飞，肃肃其羽。遵彼脩渚，实维汝所。洞庭增波，沙朔多风。何宁往来，无恤尔躬。飞斯鸣斯，求蒲与稗。无俾霰雪，及尔游迈。高山有石，高木有枝。我思我朋，嗟哉可遗。
鸿门行
作者：何景明
朝代：明

沛公昔日分义军，旌旗十万西入秦。山东诸侯皆后至，咸阳万姓思为臣。项王东来怒如虎，置酒朝会鸿门下。门前壮士拥盾入，座上小臣拔剑舞。争雄较胜未可量，相看杯酒成仓皇。挥刀醉击玉斗碎，揽带空悬宝玦光。沙丘城边祖龙死，芒砀山傍匿天子。泽中夜闻白蛇断，灞上朝看赤云起。君不见刘郎供帐出秦宫，宫中火照三月红。英雄为谟自有术，亚父徒知杀沛公。
鹦鹉
作者：何景明
朝代：明

不恨金笼闭，其如铁锁牢。侧身燕雪苦，垂趐陇云高。岂为能言语，番令妒羽毛。角鹰何猛气，翻掣锦鞲绦。
鹿苑寺
作者：何景明
朝代：明

旧宅施为寺，青山属野僧。高人不可见，胜迹已无凭。色藉荒庭草，阴垂古殿藤。千崖一微径，异代几攀登。
黄河篇
作者：何景明
朝代：明

黄河昆崙源，九曲与天通。银汉贯箕尾，左盘日月宫。奔流下龙门，喷薄沙海风。三山万里倚穷发，鳖极虹梁开恍惚。排空雪赣垂银城，便可因之向溟渤。郭生少年观上都，还家且泛黄河舻。读书岂必破万卷，览胜何须行九区。蓬池已在梁园里，啸歌绿水洪波起。扬帆他日乘高秋，见尔星槎挂斗牛。
黄陵庙
作者：何景明
朝代：明

黄陵峡中滩水多，黄陵庙下难经过。峨峨巨舸牵百丈，橹折樯摧不得上。江风萧飒笳鼓哀，庙门遥向枫林开。往来落帆泊江口，俎牲咒神酾神酒。南船下峡疾如箭，岸草汀花看不见。巉岩乱石撑如麻，云间浊浪迷三巴。千里舟中坐超忽，回首天西断心骨。
黄鹄歌
作者：何景明
朝代：明

请君勿諠哗，奉君黄鹄歌。黄鹄一飞去，翱翔天之涯。我欲玫此鸟，云中无网罗。安得生羽翼，从彼凌丹霞。山川辽以邈，不归当奈何。
黑龙潭
作者：何景明
朝代：明

白雨遥从白日来，黑云低映黑龙台。空思玉鲤临渊叹，未掣金鳌跨海回。
灵杰塔
作者：何望海
朝代：明
体裁：五言律诗

塔建东山上，烟花象外幽。茵随青草布，桥镇大溪流。绿漪馀舟楫，雕栏宿斗牛。恍然天路近，手割白云留。
夜月泛淮
作者：何朝宗
朝代：明
体裁：七言律诗

波光潋滟水兰横，斗酒堪追赤壁情。天际星摇潭水动，樽前人倚玉山清。钟敲野寺千林韵，月漾长淮一派明。满载风光归棹缓，鸬鹚稳睡不相惊。
春日过韦曲访张孟独
作者：何栋
朝代：明
体裁：五言律诗

离群淹节候，抱病过园林。出谷云随杖，入门风动琴。晴山春有色，花树晚多阴。念子忘机久，招寻意独深。
玉泉
作者：何栋
朝代：明
体裁：五言律诗

鬼斧何年凿，仙源此日看。溅珠翻石溜，拂镜漾晴澜。鹦鹉春塘净，云霞夕影寒。分流入内苑，故作九龙盘。
登妙应寺回眺京邑
作者：何栋
朝代：明
体裁：五言律诗

不上西峰望，谁知帝宅雄。星河围紫极，龙虎抱金宫。王气千年在，朝宗万国同。皇图天共久，形胜陋关中。
登真觉寺浮图
作者：何栋
朝代：明
体裁：五言律诗

凌空垂宝塔，披雾出铜盘。影照青莲色，光寒白露团。霞标窥日近，风动泄云寒。静坐观空界，天花绕石坛。
午日秦淮杂咏
作者：何栋如
朝代：明
体裁：七言绝句

深潭日落停舟满，高柳桥回夹岸齐。灯影不分波上下，人声莫辨水东西。
咏鸡冠花
作者：何栋如
朝代：明

日下飞来孰可俦，云中养就气偏柔。懒施金距当雄敌，为戴霞冠慕远游。独立莓苔閒伴鹤，卑栖蘋藻静群鸥。何如化作幽人梦，啼破三湘万古愁。
游冶山
作者：何栋如
朝代：明

闻说百峰山最奇，到来秋色更离披。地当吴楚东南会，寺有齐梁禅代时。云气欲迷丹凤阙，雨珠先洒白龙池。翠华驻跸知何处，拟问山僧骑已驰。
百花径
作者：何歆
朝代：明

谁种飞云满径霞，四时香艳属仙家。渔人不解寻幽胜，祇认陵原两岸花。
早春过顾使君春草阁
作者：何汝健
朝代：明

柳色日夜绿，东风来自兹。阁中杨子草，池上谢公诗。薜作垣衣暗，峰回云带奇。西濠新月白，归去棹犹夷。
挽蒋廷璧联
作者：何汝真
朝代：明
体裁：联

白水久盟心，难忘东阁官梅，数点冲寒同入咏；红尘今撒手，怅望西江云树，万家举火待何人。
厓山吊古·其一
作者：何治
朝代：明

无怠无荒，四夷来王。怠而荒矣，厓山其亡。厓山兀兀，厓水汤汤。天地其长，日月其光。鉴前者失，愿献我皇。
厓山吊古·其三
作者：何治
朝代：明

庙门高倚夕阳开，古木苍藤猿啸哀。金阙汴京何处所，慈元宫殿长蒿莱。
厓山吊古·其二
作者：何治
朝代：明

兴亡事往山河在，潮汐天然日夜回。一个是谁成就得，三公仁自舍生来。
厓山吊古·其二
作者：何治
朝代：明

兴亡事往山河在，潮汐天然日夜回。一个是谁成就得，三公仁自舍生来。庙门高倚夕阳开，古木苍藤猿啸哀。金阙汴京何处所，慈元宫殿长蒿莱。
厓山吊古·其四
作者：何治
朝代：明

五更有数符难易，四广逢厓势易穷。独抱春秋昭大义，分明夷夏见孤忠。巍巍古庙晴天外，历历遗墟夕照中。这莫沈沙销铁戟，海云烟月属渔翁。
紫霞洞
作者：何沾
朝代：明
体裁：七言律诗

得得寻春上翠微，春风吹绽好花枝。饮残百日千杯酒，战罢黄昏数局棋。天外云山堪著目，洞中猿鸟莫须疑。明朝看尽龙阳景，还借僧家住几时。
宣宗皇帝御笔白马
作者：何洛文
朝代：明
体裁：五言律诗

台上黄金骏，毫端白雪骢。玉花生御榻，宝绘夺天工。照夜双珂莹，凝霜匹练空。瑶池仙驭远，犹见画图雄。
桂花芙蓉山雀
作者：何洛文
朝代：明

墨华点缀九秋容，宝箑看疑御苑逢。金粟半含青桂树，锦云初灿木芙蓉。芬香宛自清风发，艳色弥从满月浓。更喜双双枝上雀，轻飏翠羽近飞龙。
游石湖遂登上方寺
作者：何洛文
朝代：明
体裁：七言律诗

山色湖光本自妍，冶游况是暮春天。帆开塔影沉菰浦，风细花香入酒船。箫鼓沸时鸥鹭起，星河动处水云鲜。凭将谢朓诗中景，总向王维画里传。
省敛
作者：何洛文
朝代：明

翠华缥缈出明光，帝亩油油晓露瀼。田畯秋登歌万宝，宸旒时敛足千仓。欣瞻垄覆黄云满，想见匙翻白雪香。耕藉三推蒙帝力，连茎累岁纪农祥。即看荐熟流馨飶，更识忧民念雨旸。六合长应书大有，愿陈豳雅表时康。
行经平靖关
作者：何洛文
朝代：明
体裁：古风

南山秋色高，潢河盘千里。形胜控淮南，要害辖楚尾。峭茜入云平，峥嵘拔地起。岩岫何渺杳，冈峦多峛崺。远近见霞标，高下去天咫。飞流瀑如练，弥望树若荠。蔽隐变日月，峻绝饶壁垒。中径巨灵擘，箭括通迤逦。一夫当莫开，丸泥封可恃。必争想齐梁，雄吞吊申芊。出入鸡自鸣，陟顿马频尾。坂折摧车轮，石危妨屐齿。重茧疲征人，济胜惬游子。九塞此居一，殽函壮堪拟。屡憩始及巅，崇墉冠峰阯。古庙栖寒鸦，萧条惟羽士。踌躇天堑空，关门气正紫。惭非青牛驾，彷佛逢尹喜。旷缅俯中原，悠然酌清醴。圣德方无外，车书混文轨。出关无用传，设险亦徒尔。折冲属庙廊，愿言图至理。
行经平靖关
作者：何洛文
朝代：明
体裁：古风

南山秋色高，黄河盘千里。形胜控淮南，要害辖楚尾。峭茜入云平，峥嵘拔地起。岩岫何渺冥，冈峦多峛崺。远近见霞标，高下去天咫。飞流瀑如练，弥望树若荠。蔽隐变日月，峻绝饶壁垒。中径巨灵劈，箭括通迤逦。一夫当莫开，丸泥封可恃。割据想齐梁，雄吞吊申许。出入鸡自鸣，攀陟马频委。磴折摧车轮，石危妨屐齿。重茧疲征人，济胜惬游子。九塞此居一，殽函壮堪拟。屡憩始及巅，崇墉冠峰阯。古庙栖寒鸦，萧条惟羽士。踌躇天堑空，关门气正紫。惭非青牛驾，彷佛逢尹喜。旷哉俯中原，悠然酌清醴。圣德方无外，书契一文字。出关无用传，设险亦徒尔。折冲属庙廊，愿言图至理。
萧烈女
作者：何派行
朝代：明

西风吹血溅戎衣，负骨山头忍泪时。青冢月明啼杜宇，绿杨烟净啭黄鹂。百年俎豆嗟殊土，千古纲常耀短碑。望尽冈州云没处，墓门芳草正离离。
寄张羽升
作者：何浩然
朝代：明
体裁：古风

君言不得意，终日掩柴关。我有一尊酒，期君相往还。醉回何所赠，明月满空山。
过滹沱河阻雨
作者：何海晏
朝代：明
体裁：古风

昨夜卧龙奋河浒，坐见滹沱涨山雨。昆崙忽决倒沧溟，白帝江陵安足数。我欲用之拂狂涛，坤轴无定怒雷号。况复经旬不见日，顿令庭砌长蓬蒿。年来愁赋行路难，等闲平地还波澜。羽书不至天涯暮，烟林风起苇声寒。
清虚观
作者：何清
朝代：明

寻真选胜此中来，野菊迎人次第开。为问王乔无觅处，兴阑随意坐苍苔。
游惠宗寺题磨崖
作者：何清
朝代：明

春郊极目思悠悠，风景元来第一州。山势北从衡岳起，水声东向海天流。树连洲渚城烟静，峰插云霄野思幽。怪得地多英俊士，南轩曾有读书楼。
颂母德诗
作者：何清
朝代：明

一生不愧柏舟诗，熊胆为丸年少时。绕膝彩衣何处是，薤歌声断使人悲。
即事
作者：何湘
朝代：明
体裁：五言绝句

野旷黑风急，天低寒日斜。征途不可极，何处是人家。
小景
作者：何湘
朝代：明
体裁：五言绝句

苍苍晚树阴，弄舟晴未巳。日落江上山，浮云澹流水。
午日秦淮泛舟行
作者：何湛之
朝代：明
体裁：古风

秦淮十里波摇空，镜中鱼鸟荷花红。飞梁横亘玉虬舞，钟山水际浮巃嵷。朱甍夹岸斗奇丽，碍日含风绮疏通。惊鸿飞燕帘栊下，香雾空濛锦绣丛。江东逸士誇孙楚，衔杯鼻息吹霓虹。老子胜情殊不浅，霍然起色随群公。射黍共泛素丝笮，荡漾云日凌苍穹。人歌人哭不可辨，酒船衔尾如游龙。巨艑鸣锣载傀儡，小刁鼓枻喧儿童。吴侬别擅秦青调，移舟静听回天风。曲终小技更迭奏，鼓铙螺梵谐商宫。江南游冶自其俗，况乃佳节逢天中。歌声渐稀景将夕，空留烟月浸孤篷。繁华变幻亦如此，悲喜合离俱转蓬。曾史长贫蹠蹻横，祸福视天常懵懵。上官谗成左徒溺，千载谁分佞与忠。江鱼之腹不可饱，国狗之啮何其雄。险矣人心真叵测，伤哉世态难为工。但愿五丝能续命，年年胜赏故人同。
游牛首山
作者：何湛之
朝代：明
体裁：七言律诗

禅关窈窕万峰幽，宝地珠林惬胜游。烟锁悬崖摇薜荔，云回飞磴夹杉楸。凭陵象纬排天阙，控引山河拱帝州。极目香台翩自失，茫茫身世一浮沤。
夏日憩宝月台
作者：何湛然
朝代：明

长日蝉声嘒嘒来，南风徐度水潆洄。数声仙梵云中起，人在清凉宝月台。
登南城楼·高要
作者：何湛然
朝代：明

城下风波带女墙，高楼独上思茫茫。山形南拥窥铜鼓，江势西来接夜郎。千舶入云秋色远，万家绕市暮烟苍。月明谁据胡床坐，槛外宵深玉露凉。
鼍山春晓·阳江
作者：何湛然
朝代：明

鼍海群峰接太空，共披春色坐曈昽。烟开柳树新眉淡，溪染桃花绉縠红。播谷数声知早计，维桑何处不轻风。山农立起茅檐下，搔首如怀刺史功。
登泰山
作者：何源
朝代：明
体裁：五言排律

高出千盘岭，危攀万丈梯。眷瞻无极上，彷佛与天齐。祇见苍茫阔，平临法象低。半山双鸟翼，是处几松枝。巀嶪芙蓉削，巑岏虎豹驰。水帘龙卧稳，瑶圃鹤归迟。宫阙参差迥，星辰远近垂。白云随地起，紫气夕阳迷。复道天门险，层崖铁石欹。未秋凉荐爽，不夜月流辉。身世游无际，山川应有知。高坚师鲁道，壁立仰邹仪。虞祀先从岱，秦封漫勒碑。登临多感慨，吾自振吾衣。
海月岩
作者：何潜渊
朝代：明

万里无风浪似平，古岩先映月华明。客舟不有波涛险，乐向中流自在行。
登凤台
作者：何潜渊
朝代：明

凤凰台上踏新晴，叶落萧萧秋气清。惆怅紫霞仙远去，天风犹似步虚声。
台阳杂咏·其十三
作者：何澄
朝代：明

遑论宋士与金民，平埔高山迥不伦。凭著刺桐花纪岁，每刳大树腹藏身；生涯林莽惟搜鹿，事业箕裘在杀人。我听番歌疑梵韵，手牵足顿别传神。
题画雁
作者：何澄
朝代：明
体裁：七言绝句

芦花瑟瑟水茫茫，落月沈沙夜未央。离思不禁天外雁，孤舟灯火客三湘。
忆昔行
作者：何澜泰
朝代：明

寂寞逗春愁，一丘兰麝土。可怜泣露花，尚作迎风舞。
怀仙志
作者：何澜泰
朝代：明

薄命伤红粉，风流忆翠翘。歌藏花底舌，舞绝柳边腰。楚馆生牢落，骊山锁寂寥。素娥邀尔伴，仙路可逍遥。
登黄鹤楼识兴二首·其一
作者：何炌
朝代：明
体裁：七言律诗

重楼倒影落平川，秉烛留连思爽然。啸引羽觞邀玉兔，醉招黄鹤下青天。举头顿觉星辰近，洗耳饶便汉水湲。独乐愧非天下后，江湖廊庙负前贤。
登黄鹤楼识兴二首·其二
作者：何炌
朝代：明
体裁：七言律诗

寻源散步秋江上，欲赋来登江上楼。四顾遥天空浩浩，万年此水逝悠悠。静观籁吹恬虚谷，忽听商歌起断洲。会妙有怀无可语，碧云黄鹤剩生愁。
悼赖圣教
作者：何献科
朝代：明

白雪伊谁唱，青云是处行。豫章惊往梦，蒿路引前旌。有子箕裘绍，吾徒绝续轻。乍闻心泪洒，况复孝成名。
东园亭上次华泉联句韵
作者：何瑭
朝代：明

细细岩风吹桂香，微微江雨送新凉。莫思白发愁千种，且对青山醉一场。舞袖轻摇秋水静，歌声高入暮云长。良辰美景真须惜，屈指东篱菊又黄。
东津招饮赠诗酬此谢爱
作者：何瑭
朝代：明

鸟啼花发报新年，对酒论诗兴蔼然。甲第韩欧元共榜，风流李郭更同船。此时酒盏宁辞醉，他日诗筒莫厌传。离合此生知未免，笑谈回首社坛边。
人日
作者：何瑭
朝代：明

岁事卜阴晴，朝来雾气清。天开熙皞象，风度笑歌声。丰稔传乡国，繁华记帝城。客居无好况，愁减为苍生。
元旦次蒲汀韵二首
作者：何瑭
朝代：明

身事怜衰白，羁栖感岁年。云霞占晓日，花柳媚晴川。家远书难得，鸿归信欲传。高台频极目，风景故依然。风物开新岁，关山念远游。慈闱三载别，宦邸一身留。诗酒聊乘兴，烟花岂解愁。目穷飞鸟外，魂断仲宣楼。
元旦次蒲汀韵二首·其一
作者：何瑭
朝代：明

身事怜衰白，羁栖感岁年。云霞占晓日，花柳媚晴川。家远书难得，鸿归信欲传。高台频极目，风景故依然。
元旦次蒲汀韵二首·其二
作者：何瑭
朝代：明

风物开新岁，关山念远游。慈闱三载别，宦邸一身留。诗酒聊乘兴，烟花岂解愁。目穷飞鸟外，魂断仲宣楼。
入院言志
作者：何瑭
朝代：明

幽邃隔尘境，峥嵘邻帝居。庭槐郁青翠，窗竹荫扶疏。剪绯花傍槛，漱玉泉绕除。眷惟翰苑清，奚翅夏屋渠。简拔幸见收，进修敢云徐。趋隅咨问频，对床切磋胥。蒐玄翻五经，考古研六书。绮丽戒浮薄，淳朴返古初。圣贤果何人，追逐畴止予。惜哉岁华晚，日月催居诸。邈矣吾道大，沧海连归墟。仰瞻际乾盖，俯视蟠坤舆。一得遽自满，何异井底鱼。风高鹤梦惊，天空鹏翮舒。行藏有矩范，禄位惭素虚。去去王屋山，翘首承明庐。
再和石溪
作者：何瑭
朝代：明

瑶华稠叠逐人来，怀抱阴沈为子开。高卧袁安甘冷落，孤吟何逊苦摧颓。寒多何奈肌生粟，饮少空嗟瓮有醅。东阁莫嫌无好句，眼花不辨雪中梅。
再次韵
作者：何瑭
朝代：明

花时载酒赏芳丛，感慨还生怅望中。一点心存常向日，数年枝老太禁风。今朝相对惭衰白，明早重来叹落红。乘兴题诗聊一笑，敢嫌词藻未能工。
冬日杂兴四首
作者：何瑭
朝代：明

重衾不成寐，展转冬夜长。神疲一合眼，忽已升高堂。衣裳问燠寒，拜跪陈酒浆。梦觉鸡乱啼，渺然天一方。草芥视天下，感念焚中肠。却忆过庭训，儿当佐虞唐。故乡千里馀，夙夕梦见之。门巷宛如昨，邻里亦不移。亲朋喜我至，谈笑相追随。情长苦夜短，梦觉恍惚疑。谅无离魂术，所见知是非。徘徊顾庭宇，默默坐如痴。岁暮霜霰滋，朔风惊户牖。延观天地间，无物不衰朽。松柏虽坚贞，颜色亦非旧。玉衡指孟陬，眷焉回我首。五岳柱四极，众山难比崇。春夏泄化机，涧谷披青红。霜雪任刻轹，巀嶪蟠苍穹。天地有正气，令人豁心胸。
冬日杂兴四首·其一
作者：何瑭
朝代：明

重衾不成寐，展转冬夜长。神疲一合眼，忽已升高堂。衣裳问燠寒，拜跪陈酒浆。梦觉鸡乱啼，渺然天一方。草芥视天下，感念焚中肠。却忆过庭训，儿当佐虞唐。
冬日杂兴四首·其三
作者：何瑭
朝代：明

岁暮霜霰滋，朔风惊户牖。延观天地间，无物不衰朽。松柏虽坚贞，颜色亦非旧。玉衡指孟陬，眷焉回我首。
冬日杂兴四首·其二
作者：何瑭
朝代：明

故乡千里馀，夙夕梦见之。门巷宛如昨，邻里亦不移。亲朋喜我至，谈笑相追随。情长苦夜短，梦觉恍惚疑。谅无离魂术，所见知是非。徘徊顾庭宇，默默坐如痴。
冬日杂兴四首·其四
作者：何瑭
朝代：明

五岳柱四极，众山难比崇。春夏泄化机，涧谷披青红。霜雪任刻轹，巀嶪蟠苍穹。天地有正气，令人豁心胸。
吊前溪景伯时
作者：何瑭
朝代：明

车马穿林踏晓晴，山河挥涕掩荒茔。玄堂漫刻新碑志，丹旐犹题旧姓名。文字百年空翰苑，英灵千古闭佳城。凤台门外经行路，彷佛鸣驺月下声。
吊同寅许补之次半塘韵
作者：何瑭
朝代：明

才名籍籍重交游，豸绣煌煌宠命优。身死空留忧世策，时危难得济川舟。春深人惜甘棠暮，月落鹃啼宰树秋。惆怅手书才数日，却疑蝴蝶梦庄周。
吊林缵妻死节
作者：何瑭
朝代：明

一醮期偕老，殉夫遂杀身。闺门怜弱质，高节见斯人。月照鸳帷冷，苔封马鬣新。彝伦关政体，谁为奏枫宸。
同年殷佥宪迁居伍松月有赠因和二首
作者：何瑭
朝代：明

华居新买傍城阴，流水桥南带茂林。车马稀疏知地僻，烟花撩乱觉春深。醉扶竹杖看鱼跃，困倚藤床听鸟吟。最爱三山当户牖，晚峰相对翠千寻。不受尘埃半点侵，谁知城市有山林。鸟啼花落帘栊静，月白风清苑宇深。酒熟时招邻父饮，诗成閒对细君吟。兴来策杖园中去，万紫千红自讨寻。
同年殷佥宪迁居伍松月有赠因和二首·其一
作者：何瑭
朝代：明

华居新买傍城阴，流水桥南带茂林。车马稀疏知地僻，烟花撩乱觉春深。醉扶竹杖看鱼跃，困倚藤床听鸟吟。最爱三山当户牖，晚峰相对翠千寻。
同年殷佥宪迁居伍松月有赠因和二首·其二
作者：何瑭
朝代：明

不受尘埃半点侵，谁知城市有山林。鸟啼花落帘栊静，月白风清苑宇深。酒熟时招邻父饮，诗成閒对细君吟。兴来策杖园中去，万紫千红自讨寻。
同年郁希正与予同谪开州希正迁南京户部偶诵水东日记所载先生送别诗谓其词意悲感闻者流涕因索予和漫为赋此词语高妙何敢望前人至于情之可悲则固有甚焉者矣观者略其词而取其情可也
作者：何瑭
朝代：明

晚风吹雨鬓潇潇，往事关心酒半销。萍水两人康叔国，风云千载孝宗朝。乔迁君喜家山近，蓬转谁怜宦海遥。杨柳啼鹃分守处，河桥愁似洛阳桥。
同馆会都下者十有三人以尘世难逢开口笑菊花须插满头归分韵赋诗予得花字同赋归字
作者：何瑭
朝代：明

朋簪重盍慰暌违，仕路年来觉渐非。紫极关心明主在，青云回首故人稀。半生岁月閒中过，十亩园林梦里归。孔孟伊周俱泯没，不须相向欲沾衣。
和暑中韵
作者：何瑭
朝代：明

把酒对同心，推窗见庭树。大化恒寂寥，枯荣自来去。
和郭杏东九日韵二首
作者：何瑭
朝代：明

吟苦偏愁白发催，故人何事又诗来。篱边黄菊花相对，客里清樽酒自开。南国此时聊遁迹，北扉当道正需才。嗟予潦倒无他望，独立西风想钓台。重阳细读黄花句，怀抱因君一暂开。杜甫当年已作客，陶潜今日正衔杯。殊方久废登高兴，青眼谁怜济世才。北望亲闱肠欲断，塞鸿频到少书来。
和郭杏东九日韵二首·其一
作者：何瑭
朝代：明

吟苦偏愁白发催，故人何事又诗来。篱边黄菊花相对，客里清樽酒自开。南国此时聊遁迹，北扉当道正需才。嗟予潦倒无他望，独立西风想钓台。
和郭杏东九日韵二首·其二
作者：何瑭
朝代：明

重阳细读黄花句，怀抱因君一暂开。杜甫当年已作客，陶潜今日正衔杯。殊方久废登高兴，青眼谁怜济世才。北望亲闱肠欲断，塞鸿频到少书来。
和郭杏东除夜韵二首
作者：何瑭
朝代：明

除夜围儿女，高堂隔老亲。本无经世策，空作去乡人。勋业看吾友，蹉跎叹此身。家山并仕路，来往自嫌频。岁序如流水，滔滔不肯休。青灯相对坐，浊酒暂扳留。身世将安适，才疏拙自谋。梅花开雪里，笑尔不知愁。
和郭杏东除夜韵二首·其一
作者：何瑭
朝代：明

除夜围儿女，高堂隔老亲。本无经世策，空作去乡人。勋业看吾友，蹉跎叹此身。家山并仕路，来往自嫌频。
和郭杏东除夜韵二首·其二
作者：何瑭
朝代：明

岁序如流水，滔滔不肯休。青灯相对坐，浊酒暂扳留。身世将安适，才疏拙自谋。梅花开雪里，笑尔不知愁。
哭季女二首
作者：何瑭
朝代：明

我昔自外归，三女中门迎。心知非男儿，聊得乐此情。季者尤黠慧，恩爱钟平生。云胡遘一疾，性命倏焉倾。旅葬给孤园，烟草纵复横。归来枕书卧，历历旧音声。起觅无所见，泪下沾襟缨。女死未及殇，其母昼夜啼。痛念父子恩，亦复为酸嘶。叩门来知己，慰释巧言词。有生会归尽，寿夭理亦齐。伤生遗亲忧，过哀岂非迷。揽涕谢训言，仰视白日西。安得千斛酒，终朝醉如泥。
哭季女二首·其一
作者：何瑭
朝代：明

我昔自外归，三女中门迎。心知非男儿，聊得乐此情。季者尤黠慧，恩爱钟平生。云胡遘一疾，性命倏焉倾。旅葬给孤园，烟草纵复横。归来枕书卧，历历旧音声。起觅无所见，泪下沾襟缨。
哭季女二首·其二
作者：何瑭
朝代：明

女死未及殇，其母昼夜啼。痛念父子恩，亦复为酸嘶。叩门来知己，慰释巧言词。有生会归尽，寿夭理亦齐。伤生遗亲忧，过哀岂非迷。揽涕谢训言，仰视白日西。安得千斛酒，终朝醉如泥。
四月八日午门赐宴次秉衡韵
作者：何瑭
朝代：明

节惊蓂荚问元初，浴佛传来贝叶书。龙陛玉音催赐宴，凤楼琼席坐连裾。抗章有志同韩愈，献赋无才似子虚。不是圣明重异教，欲将奇怪骇吾儒。
圣节习仪朝天宫次华泉韵
作者：何瑭
朝代：明

风马潇潇夜气森，江湖廊庙几关心。太平天子春秋富，衰老孤臣感念深。词苑滥竽怜往昔，奉常叨禄愧而今。千秋金镜无由上，万岁遥同祝寿音。
宗藩孝行
作者：何瑭
朝代：明

玉树分枝帝室亲，昭然诚孝冠群伦。寸心哀慕穷天地，永夜悲号动鬼神。高冢松楸频洒泪，名园桃李谩生春。凭谁写入丹青传，大播遗风起后人。
归雁次孟望之韵
作者：何瑭
朝代：明

何处堪惆怅，归鸿嘹唳音。关山千里路，光景四时心。影入春风静，声传画阁深。冥冥霄汉上，罗网莫相寻。
得友人书
作者：何瑭
朝代：明

昼寝惊叩门，满耳声剥啄。开门见乡人，新来自河洛。袖中出短书，云是故人作。开缄见故人，反使心肠恶。栗夫家屡空，致中体如削。元善虽无恙，茕茕形影各。离索感此时，同游念前约。沈吟久无言，矫首叹寂寞。去年致中亡，今年栗夫死。洒泪向苍穹，吾道真已矣。
怀陆子渊
作者：何瑭
朝代：明

共谁虚室细谈玄，东望江云意渺然。忆昔少年今老矣，不堪吟对菊花天。
挽薛处士倒用旧韵
作者：何瑭
朝代：明

云暗天边处士星，客窗寒雨夜冥冥。輀车忽自京师返，相杵悬知里社停。别圃烟花怀地主，草堂猿鹤怨山灵。诗坛旧友应多在，洒泪东风到户庭。
挽西郊宋处士夫妇
作者：何瑭
朝代：明

诗酒陶元亮，潇条住远坰。伤哉新冢白，愁对旧山青。同穴怜双璧，传家在一经。笑谈春满座，人共相仪刑。
挽谢木斋
作者：何瑭
朝代：明

四海文章伯，三朝柱石臣。林泉谋养浩，山岳恸归神。门下依仁久，天涯洒泪新。束刍无路奠，肠断浙江滨。
挽贰守宋先生
作者：何瑭
朝代：明

耆寿彫零尽，伤心一咏诗。典刑存后进，风槩想当时。有美乡邦彦，真为俊秀师。赋梅才自远，渡蚁庆犹遗。赤县官初试，青云誉早驰。高阳留惠爱，仁寿振纲维。鳏寡频流涕，权豪愧俛眉。阳城书考下，颜驷转官迟。海畔佥厅擢，江南贰守推。铨评方少惬，公鬓已如丝。守制还乡里，投簪访故知。邹阳虽系狱，公冶竟无私。未尽鹍鹏乐，俄兴鵩鸟悲。归神馀马鬣，传世有麟儿。忆昔叨京宦，曾经仰令仪。抵家公不见，怀旧泪空垂。寂寞生刍奠，凄凉有道碑。松楸频注目，翔鸟下高枝。
敝宅分题得观音梅水
作者：何瑭
朝代：明

远映观音阁，梅花烟水寒。暗香盈断浦，疏影落轻澜。漱玉声相应，和羹子半酸。瀛洲何异此，登眺共凭栏。
斋居四首
作者：何瑭
朝代：明

斋馆寒灯独不眠，谯楼更鼓晚风传。梦归戏彩花当户，睡起推窗月在天。惊鹊南飞翔夜树，征鸿北去没春烟。诗成欲寄同心友，恐惹閒愁到客边。瑞霭祥光满户庭，高瞻黼座俨威灵。赞传行礼千官肃，工奏登歌众乐停。对越圣容深穆穆，降临神驭远冥冥。江湖翘首层霄上，愁绝孤臣两鬓星。公庭吏散集林雅，斋室端居免坐衙。春满禁城偏此地，风传歌管是谁家。遥瞻紫极怀天表，喜见彤云护日华。潦倒扬雄思献赋，却嫌词藻近浮誇。小斋端坐念离居，佳句传来重起予。霄汉故人俱老矣，庙堂勋业竟谁欤。情同杜甫非耽酒，迹异虞卿懒著书。回首故山清梦断，三年尘土满征裾。
斋居四首·其一
作者：何瑭
朝代：明

斋馆寒灯独不眠，谯楼更鼓晚风传。梦归戏彩花当户，睡起推窗月在天。惊鹊南飞翔夜树，征鸿北去没春烟。诗成欲寄同心友，恐惹閒愁到客边。
斋居四首·其三
作者：何瑭
朝代：明

公庭吏散集林雅，斋室端居免坐衙。春满禁城偏此地，风传歌管是谁家。遥瞻紫极怀天表，喜见彤云护日华。潦倒扬雄思献赋，却嫌词藻近浮誇。
斋居四首·其二
作者：何瑭
朝代：明

瑞霭祥光满户庭，高瞻黼座俨威灵。赞传行礼千官肃，工奏登歌众乐停。对越圣容深穆穆，降临神驭远冥冥。江湖翘首层霄上，愁绝孤臣两鬓星。
斋居四首·其四
作者：何瑭
朝代：明

小斋端坐念离居，佳句传来重起予。霄汉故人俱老矣，庙堂勋业竟谁欤。情同杜甫非耽酒，迹异虞卿懒著书。回首故山清梦断，三年尘土满征裾。
斋居次韵
作者：何瑭
朝代：明

南国斋居万虑轻，北辰翘首正关情。紫坛香蔼通金阙，绛节云开下玉京。乐奏笙箫传禁卫，驾回车马隘都城。人心欢悦天心享，共贺今年大礼成。
望泰陵次序庵韵
作者：何瑭
朝代：明

玄扃一自掩重关，惆怅龙髯不再攀。绛节定应归帝所，翠华无复到尘寰。乱峰残照玄猿哭，衰草寒烟石兽閒。载笔小臣凝望久，玉楼瑶殿倚空山。
杂画九首
作者：何瑭
朝代：明

稚子江边携水去，野人云外采樵归。閒亭昼永红尘净，坐看幽禽自在飞。洞箫吹彻大江风，回首曹刘事业空。赤壁仙翁竟何处，青山依旧月明中。直道难容今古同，江边谁识玉堂公。万言书在人人读，惆怅相看是画中。争名争利笑人忙，白水青林且退藏。想是雄心消未尽，却来棋上斗存亡。两地相思见面难，暂将微物寄平安。亲朋问我年来事，閒看渔翁把钓竿。三鸟不知是何鸟，相向飞鸣不肯休。劝尔早寻高树宿，萧萧芦苇不禁秋。平川烟草自萋萋，南北东西路不迷。牛饱心閒无外事，扬鞭笑指晚山低。夜深惟恐蛟龙斗，急早仓皇负网归。莫道江湖能远害，人生随处要知几。独坐江楼思渺然，晚云散尽月当天。同心相访须相见，不比山阴雪后船。
杂画九首·其一
作者：何瑭
朝代：明

稚子江边携水去，野人云外采樵归。閒亭昼永红尘净，坐看幽禽自在飞。
杂画九首·其七
作者：何瑭
朝代：明

平川烟草自萋萋，南北东西路不迷。牛饱心閒无外事，扬鞭笑指晚山低。
杂画九首·其三
作者：何瑭
朝代：明

直道难容今古同，江边谁识玉堂公。万言书在人人读，惆怅相看是画中。
杂画九首·其九
作者：何瑭
朝代：明

独坐江楼思渺然，晚云散尽月当天。同心相访须相见，不比山阴雪后船。
杂画九首·其二
作者：何瑭
朝代：明

洞箫吹彻大江风，回首曹刘事业空。赤壁仙翁竟何处，青山依旧月明中。
杂画九首·其五
作者：何瑭
朝代：明

两地相思见面难，暂将微物寄平安。亲朋问我年来事，閒看渔翁把钓竿。
杂画九首·其八
作者：何瑭
朝代：明

夜深惟恐蛟龙斗，急早仓皇负网归。莫道江湖能远害，人生随处要知几。
杂画九首·其六
作者：何瑭
朝代：明

三鸟不知是何鸟，相向飞鸣不肯休。劝尔早寻高树宿，萧萧芦苇不禁秋。
杂画九首·其四
作者：何瑭
朝代：明

争名争利笑人忙，白水青林且退藏。想是雄心消未尽，却来棋上斗存亡。
梅雪卷二首
作者：何瑭
朝代：明

榾柮烟消纸帐温，梅花雪影共黄昏。兴来我欲閒相访，分付奚童莫掩门。梅花开放雪花飞，矮屋斜穿一径微。松顶忽闻玄鹤唳，主人扶杖夜深归。
梅雪卷二首·其一
作者：何瑭
朝代：明

榾柮烟消纸帐温，梅花雪影共黄昏。兴来我欲閒相访，分付奚童莫掩门。
梅雪卷二首·其二
作者：何瑭
朝代：明

梅花开放雪花飞，矮屋斜穿一径微。松顶忽闻玄鹤唳，主人扶杖夜深归。
楚昭王图
作者：何瑭
朝代：明

阖闾甲戈中宵起，雷鼓喧轰震千里。桔槔火照楚王宫，仓皇逃避浮江水。中流风起生白波，鼋鼍出没蛟龙多。小船重载惧沈溺，君王泪下双滂沱。王弟王妃并王子，疏者下船谁可使。君王手扯介弟衣，储宫相逐慈闱死。嗟嗟薄俗不堪陈，兄弟何如妻子亲。忽见画图惊往事，小诗吟罢倍伤神。
次仰止送周贞庵韵
作者：何瑭
朝代：明

四月南风锦缆斜，送行冠盖集江涯。谩嗟行役还高咏，共说诗坛让大家。樯橹影摇波底月，旌旗光映岸傍花。楼船到处鲸鲵避，博望虚传海上槎。
次凤凰台韵
作者：何瑭
朝代：明

春来閒上凤台游，极目长江天际流。紫气葱葱笼殿阙，苍烟漠漠羃林丘。功名谁画麒麟阁，词藻空传鹦鹉洲。且对青山倾绿醑，莫教明月笑人愁。
次华泉赏黄牡丹韵
作者：何瑭
朝代：明

宝栏春晓烂生光，照眼花开正艳阳。唐世御袍还爱赭，汉宫粉额尽涂黄。更怜上苑风前色，兼有东篱月下香。老厌妖娆爱清雅，几回徐步过前塘。
次周半塘游天台韵
作者：何瑭
朝代：明

随州诗句敌长城，况复登临逸兴生。瀑布泉流山自好，柏台公暇趣尤清。洞间云锁人来少，桥险风高鸟度轻。笑我尘凡欠仙骨，肩舆空望晚峰行。
次对雪韵二首
作者：何瑭
朝代：明

夜雪深过尺，春城碍出游。且斟浇闷酒，休上望乡楼。齿发真堪念，声名不用流。行当谢明主，归去故山头。感时惊雨雪，抚已惜精神。镜里容非旧，天涯岁又新。愁来便枕簟，客至强冠巾。聚散思今昔，相看意更亲。
次对雪韵二首·其一
作者：何瑭
朝代：明

夜雪深过尺，春城碍出游。且斟浇闷酒，休上望乡楼。齿发真堪念，声名不用流。行当谢明主，归去故山头。
次对雪韵二首·其二
作者：何瑭
朝代：明

感时惊雨雪，抚已惜精神。镜里容非旧，天涯岁又新。愁来便枕簟，客至强冠巾。聚散思今昔，相看意更亲。
次日习仪太常不预再次华泉韵
作者：何瑭
朝代：明

玉宇凉生万木森，佩环趋走念同心。风传鼓角朝仪静，云拥旌旗帝座深。祝寿已闻频似昔，赓歌还羡不如今。独惭下里巴人曲，难并黄钟大吕音。
次杏东元宵韵二首
作者：何瑭
朝代：明

帝城元夜盛，灯火画堂深。节序同南北，人情变古今。山河怜晚霁，花柳怯春阴。笑语喧儿女，翻伤老大心。灯火逢元夜，萍蓬叹索居。感时知我老，得句遣儿书。酒少愁难破，年衰恨有馀。团团天上月，几见缺如梳。
次杏东元宵韵二首·其一
作者：何瑭
朝代：明

帝城元夜盛，灯火画堂深。节序同南北，人情变古今。山河怜晚霁，花柳怯春阴。笑语喧儿女，翻伤老大心。
次杏东元宵韵二首·其二
作者：何瑭
朝代：明

灯火逢元夜，萍蓬叹索居。感时知我老，得句遣儿书。酒少愁难破，年衰恨有馀。团团天上月，几见缺如梳。
次邹谦之除夜韵
作者：何瑭
朝代：明

为惜佳时暂举杯，春光闻道隔年回。凭谁细话真消息，起向前轩玩蚤梅。
次韵挽陈虚庵二首
作者：何瑭
朝代：明

虚庵今已矣，东望一伤心。情爱三秋月，刚凝百鍊金。犹悬徐孺榻，谁和伯牙琴。欲写循良传，翻嫌职掌侵。见说毗陵守，无如公最贤。化行风偃草，心静月当天。士颂真君子，民歌大有年。熙熙并皞皞，史笔恐难传。
次韵挽陈虚庵二首·其一
作者：何瑭
朝代：明

虚庵今已矣，东望一伤心。情爱三秋月，刚凝百鍊金。犹悬徐孺榻，谁和伯牙琴。欲写循良传，翻嫌职掌侵。
次韵挽陈虚庵二首·其二
作者：何瑭
朝代：明

见说毗陵守，无如公最贤。化行风偃草，心静月当天。士颂真君子，民歌大有年。熙熙并皞皞，史笔恐难传。
清风亭赏牡丹次华泉韵
作者：何瑭
朝代：明

上苑芳菲第一丛，何年移入礼台中。堪嗟富贵非前日，谁信清高有旧风。夜月皎如银烛照，晓烟轻似碧纱笼。不须对此频惆怅，万品荣枯属化工。
独漉篇四首
作者：何瑭
朝代：明

独漉独漉，水深没毂。不畏没毂，但畏车覆。独寝中夜，凉飙袭襟。不能告人，祗伤我心。洪水汤汤，神禹既导。槩云自天，谁宅四隩。龙恶可驯，虎猛可刺。岂其无方，使我心瘁。
独漉篇四首·其一
作者：何瑭
朝代：明

独漉独漉，水深没毂。不畏没毂，但畏车覆。
独漉篇四首·其三
作者：何瑭
朝代：明

洪水汤汤，神禹既导。槩云自天，谁宅四隩。
独漉篇四首·其二
作者：何瑭
朝代：明

独寝中夜，凉飙袭襟。不能告人，祗伤我心。
独漉篇四首·其四
作者：何瑭
朝代：明

龙恶可驯，虎猛可刺。岂其无方，使我心瘁。
玉华山
作者：何瑭
朝代：明

故乡王屋比瀛州，足迹中年未一游。玉华岭南千万里，几时飞舄到峰头。
王教之端册业
作者：何瑭
朝代：明

慈闱高行并南山，文母徽音尚可攀。孝子誊书驰驿骑，圣君闻奏动天颜。玉阶遣使纶音重，金殿承恩羽扇间。莫道寻常内家事，帝王风化正相关。
琴溪宅分韵得纪字
作者：何瑭
朝代：明

国子先生前太史，大暑开筵梵宫里。南风生凉差可喜，况有冰浆浸寒李。饮酣执盏逡巡起，一语相期誓终始。诸公尽是天下士，瀛海散仙安足拟。人生百年风过耳，愿竭丹心报天子，名垂万古无泥滓。莫笑狂歌同下里，四美二难聊用纪。
病归留别诸友次浚川韵
作者：何瑭
朝代：明

几年尘土污华簪，归想南庄树影深。廊庙山林元异趣，野云沙鸟是知心。不嫌邻叟挨肩坐，却恐明公枉驾寻。沈水烟消荻帘捲，绿槐高处一蝉唫。
癸亥杂诗八首
作者：何瑭
朝代：明

出谷莺啼杨柳丝，客边风景似年时。西山冻释抽新草，上苑春归入故枝。心念旧游频眺望，梦回残月倍相思。催朝无奈鸡鸣早，又逐群英过凤池。故园门巷枕黄河，散乱牛羊草满坡。两岸夕阳行客棹，一犁春雨老农蓑。拨醅酒熟尊颜醉，击缶声喧稚子歌。一别天涯几芳草，梦回茅屋月明多。黄金台畔太行隈，千里风光一日回。白马渡迷芳草合，紫金坛迥曙烟开。笙歌到处留人醉，车马谁家上冢来。坐想旧游真似梦，野花黄蝶遍蒿莱。盘谷燕川二月寒，马头溪水隔天坛。黄茅踏遍幽人径，白石烧成道士丹。风煖野禽朝对语，月明松鹤夜交欢。采真拟结峰头屋，引领西南尽日看。十里云霞锁洞天，灵踪千古尚依然。老君池水深春雨，黄帝松阴暗晓烟。盘谷断碑芳草外，玉川茅屋野花前。别来胜景应如昨，归去繁霜惧满颠。目穷郊野遍芳菲，清晓登楼转夕晖。风撼上阶花影乱，雨滋穿土草芽肥。采芝商岭人何处，种菊浔阳事已非。同学故人偏自得，海鸥沙际共忘机。闻道商山老紫芝，百年短景不胜悲。红尘满眼空怜我，青史流芳竟属谁。杖化葛陂龙去远，笙闻缑岭鹤来迟。王孙草绿烟汀晚，独倚危栏自咏诗。青春回首思悠悠，王屋山高沁水流。观国念存空倚剑，思乡魂断独登楼。悲呜夜月笼中鹤，泛滥春波海上鸥。寂寂桑榆敛残照，丽谯吹角使人愁。
癸亥杂诗八首·其一
作者：何瑭
朝代：明

出谷莺啼杨柳丝，客边风景似年时。西山冻释抽新草，上苑春归入故枝。心念旧游频眺望，梦回残月倍相思。催朝无奈鸡鸣早，又逐群英过凤池。
癸亥杂诗八首·其七
作者：何瑭
朝代：明

闻道商山老紫芝，百年短景不胜悲。红尘满眼空怜我，青史流芳竟属谁。杖化葛陂龙去远，笙闻缑岭鹤来迟。王孙草绿烟汀晚，独倚危栏自咏诗。
癸亥杂诗八首·其三
作者：何瑭
朝代：明

黄金台畔太行隈，千里风光一日回。白马渡迷芳草合，紫金坛迥曙烟开。笙歌到处留人醉，车马谁家上冢来。坐想旧游真似梦，野花黄蝶遍蒿莱。
癸亥杂诗八首·其二
作者：何瑭
朝代：明

故园门巷枕黄河，散乱牛羊草满坡。两岸夕阳行客棹，一犁春雨老农蓑。拨醅酒熟尊颜醉，击缶声喧稚子歌。一别天涯几芳草，梦回茅屋月明多。
癸亥杂诗八首·其五
作者：何瑭
朝代：明

十里云霞锁洞天，灵踪千古尚依然。老君池水深春雨，黄帝松阴暗晓烟。盘谷断碑芳草外，玉川茅屋野花前。别来胜景应如昨，归去繁霜惧满颠。
癸亥杂诗八首·其八
作者：何瑭
朝代：明

青春回首思悠悠，王屋山高沁水流。观国念存空倚剑，思乡魂断独登楼。悲呜夜月笼中鹤，泛滥春波海上鸥。寂寂桑榆敛残照，丽谯吹角使人愁。
癸亥杂诗八首·其六
作者：何瑭
朝代：明

目穷郊野遍芳菲，清晓登楼转夕晖。风撼上阶花影乱，雨滋穿土草芽肥。采芝商岭人何处，种菊浔阳事已非。同学故人偏自得，海鸥沙际共忘机。
癸亥杂诗八首·其四
作者：何瑭
朝代：明

盘谷燕川二月寒，马头溪水隔天坛。黄茅踏遍幽人径，白石烧成道士丹。风煖野禽朝对语，月明松鹤夜交欢。采真拟结峰头屋，引领西南尽日看。
秦淮一览阁二首
作者：何瑭
朝代：明

好景应怜画不如，小楼非止为观鱼。坐邀吟客频登赏，时有仙人共起居。春水泛红花落后，晚山增翠雪消馀。荔枝卢橘非真有，却笑前贤赋子虚。画阁临流想像题，倚栏翘首觉天低。名花无数侵帘入，好鸟多情傍户啼。近水迢迢经雨绿，遥山隐隐拂云齐。从来吏隐难兼得，城市还惊似涧溪。
秦淮一览阁二首·其一
作者：何瑭
朝代：明

好景应怜画不如，小楼非止为观鱼。坐邀吟客频登赏，时有仙人共起居。春水泛红花落后，晚山增翠雪消馀。荔枝卢橘非真有，却笑前贤赋子虚。
秦淮一览阁二首·其二
作者：何瑭
朝代：明

画阁临流想像题，倚栏翘首觉天低。名花无数侵帘入，好鸟多情傍户啼。近水迢迢经雨绿，遥山隐隐拂云齐。从来吏隐难兼得，城市还惊似涧溪。
类庵宅
作者：何瑭
朝代：明

洞天何处好，清爱水晶宫。宗伯开华宴，群仙醉碧筒。蔗凝金椀露，花动翠帘风。岂必浮沧海，瀛洲在此中。
类庵宅
作者：何瑭
朝代：明
体裁：五言律诗

洞天何处好，清爱水晶宫。宗伯开华宴，群仙醉碧筒。蔗凝金碗露，花动翠帘风。岂必浮沧海，瀛洲在此中。
赠伍松月致仕
作者：何瑭
朝代：明

都宪先生拂袖归，都门相饯惜光辉。汀花岸草随时发，野鸟沙鸥信意飞。海上共传平巨寇，江西犹记破重围。韩侯不隐留侯隐，青史千秋说见几。
赠侯汝立次韵
作者：何瑭
朝代：明

黄堂伴食岁栖迟，彤管题诗泪欲垂。疏懒自宜陪鹿豕，奔腾谁复逐龙螭。茅斋夜月谈玄榻，野店春风卖酒旗。便好挂冠从此去，帝乡回首路逶迤。
赠方时举少参次韵
作者：何瑭
朝代：明

道学千年说二程，涪州归诏促装行。也知西监非崇秩，自是清朝忌盛名。天姥山高冬月小，浙江潮上晓云晴。归途纪兴囊中稿，风便何妨数寄声。
赠方矫亭
作者：何瑭
朝代：明

末世重功名，古人崇道义。趋向一以殊，此取则彼弃。孰知方寸中，本是经纶地。卓哉矫亭君，盛德愚所庇。再拜治心篇，贤圣可同志。
赠星士
作者：何瑭
朝代：明

杏坛寂寂罕言命，沧海茫茫空问津。今日见君谈甲子，守株翻却是高人。
赠贰尹李大人致政西归
作者：何瑭
朝代：明

数载哦松兴有馀，一朝解组意何如。摩空倦鸟投深树，过雨閒云敛太虚。酒熟邀朋谈往事，心閒教子读遗书。林泉自有无穷乐，肯为浮名叹索居。
赠通渭王应祥
作者：何瑭
朝代：明

三十年前旧弟兄，一樽相对眼偏明。云山此去依春陇，车马何时复帝京。世易蹉跎男子志，老难离别故人情。关中知己如相问，报道新来欲避名。
赠黄大行还京师
作者：何瑭
朝代：明

煌煌使节下神京，又见归旌傍晓行。山斗空悬今日意，将迎无复少年情。叮咛稷契烦调护，疏懒巢由赖治平。凤阁龙楼天咫尺，紫垣翘首暮云横。
赵子昂鳜图
作者：何瑭
朝代：明

曾闻鱼藻颂皇都，见说杭城殿阁芜。却想王孙挥笔处，也应回首念西湖。
过却金馆
作者：何瑭
朝代：明

却金本是寻常事，凛凛清风只至今。若使仕途贪者少，夷齐名姓亦消沈。
追挽复斋王宪副
作者：何瑭
朝代：明

清新曾读复斋诗，眉宇居然见紫芝。翰苑鸟台怜往事，青蝇白璧恨当时。平原草满鸰飞急，孤冢苔荒鹤吊迟。我欲招魂歌楚些，乾坤浩渺不胜悲。
追挽王户部
作者：何瑭
朝代：明

马鬣西风吹野蒿，襄城南望梦魂劳。趋尘不及瞻犀表，继踵空怜识凤毛。玄武挂冠头正黑，青云倚剑志犹高。是谁写入巢由传，不说勋名在户曹。
送唐府丞送母还乡
作者：何瑭
朝代：明

牙樯锦缆奉慈颜，两岸人誇舞袖斑。京兆平刑闻一笑，帝城迎养记三山。长江渺渺征帆急，落日亭亭去鸟閒。畿甸焦枯望霖雨，石榴花发候君还。
送寅长南屏老先生入觐用樾冈韵
作者：何瑭
朝代：明

官署方欢伴食新，离筵无奈便伤神。三千里外朝天路，四十年来报主身。殿上咨询瞻日月，淮南歌颂记阳春。工曹造作如星火，休说宽仁旧抚巡。
送左都颜先生入京
作者：何瑭
朝代：明

圣主坐明堂，霜台振纪纲。老臣膺简命，南国倍辉光。已觉豺狼遁，遥看凤鸟翔。离筵回首处，秋思正茫茫。
送张仲修河东巡盐
作者：何瑭
朝代：明

河东盐课事，军国用斯存。锦绮商人富，青骢使者尊。沟渠怜赤子，霄汉隔金门。无限忧时意，临岐不尽论。
送张申台巡抚辽东
作者：何瑭
朝代：明

帝城东北是辽阳，旌旆悠悠去路长。千里山川归节制，万年襟带此封疆。迅雷震处开聋俗，甘雨零时润瘠乡。见说医闾秀无比，政閒应上最高冈。
送方士
作者：何瑭
朝代：明

先生覃怀来，复向覃怀去。怅望难久留，离魂袅烟树。忆昔读书舍，寄在蓬莱宫。长松挂海月，短章留春风。同窗四五人，肝胆如一身。虽存经济志，亦与云萝亲。先生时来过，谈笑共抵掌。赤水涉波澜，玄珠讥象罔。别来三年馀，相思空寄书。死者不可见，生者犹离居。归时见故人，为问平安否。紫气映冥鸿，夜夜频回首。
送方士六首
作者：何瑭
朝代：明

先生覃怀来，复向覃怀去。怅望难久留，离魂杳烟树。忆昔读书舍，寄在蓬莱宫。长松挂海月，短草留春风。同窗四五人，肝胆如一身。虽存经济志，亦与云萝亲。先生时来过，谈笑共抵掌。赤水涉波澜，玄珠讥象罔。别来三年馀，相思空寄书。死者不可见，生者犹离居。归时见故人，为问平安否。紫气映冥鸿，夜夜频回首。
送方士六首·其一
作者：何瑭
朝代：明

先生覃怀来，复向覃怀去。怅望难久留，离魂杳烟树。
送方士六首·其三
作者：何瑭
朝代：明

同窗四五人，肝胆如一身。虽存经济志，亦与云萝亲。
送方士六首·其二
作者：何瑭
朝代：明

忆昔读书舍，寄在蓬莱宫。长松挂海月，短草留春风。
送方士六首·其五
作者：何瑭
朝代：明

别来三年馀，相思空寄书。死者不可见，生者犹离居。
送方士六首·其六
作者：何瑭
朝代：明

归时见故人，为问平安否。紫气映冥鸿，夜夜频回首。
送方士六首·其四
作者：何瑭
朝代：明

先生时来过，谈笑共抵掌。赤水涉波澜，玄珠讥象罔。
送李守正归棠邑省亲
作者：何瑭
朝代：明

宦途邂逅与君同，又见归旌逐断鸿。东观月明清梦远，北堂春好寿颜红。沧溟汗漫鱼龙水，平野萧条草木风。忠孝此行真两尽，天涯极目思无穷。
送杨太常归省
作者：何瑭
朝代：明

卿寺迁乔久，家山入梦频。暂辞黄阁老，归慰白头亲。道路无多虑，将迎有故人。圣朝须佐理，莫恋锦江春。
送松月
作者：何瑭
朝代：明

江西传檄奏奇勋，海上扬旗净寇氛。宪府论功谁并驾，铨曹书最已前闻。大同金鼓惊边月，甘肃烽烟肃陇云。自古全才兼将相，莫教人说范希文。
送樾冈
作者：何瑭
朝代：明

青春旌旆照长途，相饯中丞赴上都。圣主临朝求治理，远人倾耳听嘉谟。两淮烟水连南北，三晋云山似画图。见说经过豺虎避，至今歌颂满樵苏。
送潘仲鲁使安南
作者：何瑭
朝代：明

风尘时节送君行，萍水分携百感生。六馆交游曾刮目，十年离合最关情。山川渺渺蛮中路，雾雨昏昏海上城。玉册已颁王事毕，便催车马转归旌。
送潘氏叔侄还湖广
作者：何瑭
朝代：明

西风吹雨正重阳，征马萧萧客袂凉。棣萼情知离别苦，竹林归念道途长。南溟水阔搏鹏翼，北极天高断雁行。遥想纪行诗满卷，莫将幽意吊沈湘。
送王大归通渭
作者：何瑭
朝代：明

五月天方暑，端居汗似浆。君行胡汲汲，使我意茫茫。惜别情难巳，衔恩恨岂忘。先公开棨戟，贱子侍门墙。礼过惟呼字，才微许擅场。君时方弱冠，颜色美清扬。设醴情偏厚，论文兴未央。暌违惊岁月，今昔痛存亡。雅望虚丹棘，新阡吊白杨。薤歌空涕泪，刍奠阻关梁。鹗荐恢庭训，鸾飞入帝乡。萍蓬怜邂逅，弓冶见辉光。垂翅云霄远，归鞭道路长。别怀方浩渺，时事倍凄凉。四海豺狼满，千秋凤鸟藏。偃戈空屈指，漂杵几沾裳。济世须英俊，逢时贵激昂。到家先展墓，调膳日升堂。竹简功须进，棠花色并芳。二年齐旦暮，万里看腾骧。
送秦世观宣府督粮
作者：何瑭
朝代：明

晓日都门道，春风送客行。转轮明主托，规戒故人情。政事忙多错，嫌疑谤易生。至诚能动物，元不在声名。
送穆司成之南监
作者：何瑭
朝代：明

南京根本地，司业范模官。今日须君往，他年作鉴看。文章回古道，风俗障狂澜。惆怅临岐处，天时渐渐寒。
送罗户侯归成都
作者：何瑭
朝代：明

腰间锦带佩双龙，万里东来谒九重。剑外风烟怜独往，日边甥舅记相逢。雪消汉水连天阔，春尽巴云入树浓。麟阁于今待勋烈，莫将韬略老藩封。
送贞庵进表分韵得文字
作者：何瑭
朝代：明

星占营室动天文，世庙新开自圣君。入贺中丞凌驿雪，送行僚友惜江云。歌声缓处诗初就，风力柔时酒半醺。待漏寒多不成寐，凤楼霜角几回闻。
送邓二府致政归胶州
作者：何瑭
朝代：明

梦觉黄粱万事空，倚阑翘首羡冥鸿。懒从赤绂称循吏，拟向沧浪狎钓翁。孤鹤伴吟临夜月，蹇驴驒醉入春风。东西路阻音书少，林下知谁笑语同。
送野汀祭扫
作者：何瑭
朝代：明

道途豺虎正纵横，底事归轩冒险行。霄汉一身明主托，江山万里老臣情。云迷汴宋怀松槚，路入衡漳敛旆旌。回首天门纷羽檄，可能乡社恋莼羹。
送陈侍郎奏绩京师
作者：何瑭
朝代：明

少宰朝天及早春，群公相饯集江津。九霄宫殿皇都远，千里莺花驿路新。鳷鹊楼头传刻漏，凤凰池上听丝纶。袖中应有山公启，见说君王访正人。
送陈琴川
作者：何瑭
朝代：明

此别重逢未有期，东西相望漫相思。一编管见聊持赠，披阅应同对面时。
酬孟望之次韵
作者：何瑭
朝代：明

忆昔梁园会，怜君意气投。云霄方并辔，风浪复同舟。黄屋空回首，清樽且解忧。贾生如晓事，应不吊湘流。
酬李序庵次韵
作者：何瑭
朝代：明

鞍马红尘日送迎，累惊时节变阴晴。白衣苍狗有何意，流水高山无限情。把酒旧曾临郑圃，题诗谁复共韩檠。故人若问年来事，华发新从镜里生。
钱生坟前八景 其一 凤山翥云
作者：何瑭
朝代：明

巉然千仞峰，宛似九苞鸟。神游乘兴时，骑上青云表。
钱生坟前八景 其七 芦花喷雪
作者：何瑭
朝代：明

芦花秋似雪，掩映钓鱼舟。先世嬉游处，经过泪暗流。
钱生坟前八景 其三 九华列戟
作者：何瑭
朝代：明

九峰如列戟，拱立墓门前。见说簪缨后，功名继祖先。
钱生坟前八景 其二 鹞石横秋
作者：何瑭
朝代：明

怪石如秋隼，凌空势欲飞。英贤神采异，彷佛见光辉。
钱生坟前八景 其五 枫湖浸月
作者：何瑭
朝代：明

秋月映秋波，清彻世无比。犹似见亲心，泪洒枫湖水。
钱生坟前八景 其六 芙蕖簇锦
作者：何瑭
朝代：明

英魂招不起，应在此徜徉。红绿波相映，真成锦绣乡。
钱生坟前八景 其四 双溪环带
作者：何瑭
朝代：明

溪水如环带，分明束墓腰。追思游衍日，曳履过危桥。
钱生坟前八景·凤山翥云
作者：何瑭
朝代：明

巉然千仞峰，宛似九苞鸟。神游乘兴时，骑上青云表。怪石如秋隼，凌空势欲飞。英贤神采异，彷佛见光辉。九峰如列戟，拱立墓门前。见说簪缨后，功名继祖先。溪水如环带，分明束墓腰。追思游衍日，曳履过危桥。秋月映秋波，清彻世无比。犹似见亲心，泪洒枫湖水。英魂招不起，应在此徜徉。红绿波相映，真成锦绣乡。芦花秋似雪，掩映钓鱼舟。先世嬉游处，经过泪暗流。
闻苍谷来
作者：何瑭
朝代：明

骑驴出郭俟龙湫，怪事相传说未休。病我不能遵往辙，更谁堪望继前修。春风满面形容隔，华发盈簪岁月遒。嘉靖九年元日晓，旆旌应记过怀州。
题侯氏忠义录
作者：何瑭
朝代：明

海内传忠义，侯君世德长。鼓盆居静室，挥剑死封疆。祠柏凌霜翠，亭梅带雪香。台山南望处，彷佛见辉光。
题凤图
作者：何瑭
朝代：明

虞周世远太平稀，灵鸟翩翩何处飞。千载贤王时运笔，九重圣主正垂衣。云开丹穴风初静，日上青桐露未晞。黄发老臣怀至治，羽毛五色望来归。
题杨宪长家手卷二首 其一 云程万里
作者：何瑭
朝代：明

万里青云路，先生次第行。山川频按节，夷夏尽知名。令肃豺狼避，恩深草树荣。犹思补丹扆，驱马向神京。
题杨宪长家手卷二首 其二 激浊扬清
作者：何瑭
朝代：明

黄甲蜚英俊，乌台早致身。澄清曾揽辔，忠鲠独埋轮。勋业追前辈，风声起后人。九原松柏冷，相望欲伤神。
题杨宪长家手卷二首·云程万里
作者：何瑭
朝代：明

万里青云路，先生次第行。山川频按节，夷夏尽知名。令肃豺狼避，恩深草树荣。犹思补丹扆，驱马向神京。黄甲蜚英俊，乌台早致身。澄清曾揽辔，忠鲠独埋轮。勋业追前辈，风声起后人。九原松柏冷，相望欲伤神。
题淮浦卷
作者：何瑭
朝代：明

长淮之水东南流，美人家在淮上头。沧波碧石有深趣，朝史暮经无外求。东风侧耳听黄鸟，夜月捲帘招白鸥。画图一见拟相访，何处元龙百尺楼。
鹤舟
作者：何瑭
朝代：明

君家有鹤舟，泛泛江中流。停桡丹凤山，鼓枻紫麟洲。欲济沈溺人，撑到凤池头。世事不可意，归棹难久留。我家有虚舟，飘飘河内浮。东风亦漂荡，邂逅暂夷犹。常恐波浪生，命与蛟龙谋。子去我所羡，我留君不忧。解缆未忍别，题诗记绸缪。再会未可必，相忆商声讴。
九日登楼漫兴
作者：何瑶英
朝代：明

节逢九日一登楼，黄菊茱萸插满头。沙渚已过千里雁，蓬莱曾梦七花虬。江门近泛溁光浅，桂岭遥连积翠浮。结伴但从高处立，深闺何用买山游。
园梅未放速之以诗
作者：何瑶英
朝代：明

小阳暖透越人家，尚拥寒根懒着花。滴滴蕊珠含晓梦，迟迟春信绕天涯。一年雪后香魂暗，几日闺中酒兴赊。如此月明还冉冉，恐教群卉候繁华。
看美人舞剑
作者：何瑶英
朝代：明

出匣电飞掣，纤腰气激昂。龙泉腾月白，秋水耀星光。娇艳英雄托，恩仇生死忘。深闺修剑术，珍重在行藏。
三游洞
作者：何璋
朝代：明
体裁：五言律诗

古洞饶奇胜，芳游感物华。崖暄还碧草，露冷间幽花。虚谷鸣钟隐，清流绕涧斜。悠悠尘想绝，归路满烟霞。
广陵送王太古还白下
作者：何璧
朝代：明

我有秦淮梦，虽还不是家。送君隋苑上，惆怅柳条斜。归客趁新燕，游人叹落花。伤春兼惜别，况复在天涯。
早春寄柬谢宇中
作者：何璧
朝代：明

古寺门前新柳垂，思君先订听黄鹂。倡楼雪满催歌扇，僧舍春寒忆酒旗。月到秦淮皆似面，山如钟阜始为眉。东风九十寻芳急，不是看花莫杖藜。
秋日过能始民部署中
作者：何璧
朝代：明

为郎无一事，客到但行吟。落叶满官舍，此中秋更深。庭虚闻咽潦，门冷集寒禽。一自黄花对，转怀头上簪。
西湖寻曹能始
作者：何璧
朝代：明

垂杨漠漠荇田田，何处春风十四弦。放鹤僧归天竺雨，听莺人过六桥烟。诗寻萝薜谁边寺，酒载桃花第几船。游子天涯魂易断，非关春树有啼鹃。
逢陈当时
作者：何璧
朝代：明

湖海年年气尚横，相逢一笑盖初倾。悔因任侠轻妻子，恨不从军结弟兄。客里卖文难得价，市中说剑畏知名。灯前喜共猿公语，闻道辽阳正请兵。
郑翰卿自新安移家金陵诗以讯之
作者：何璧
朝代：明

南北飘零逐燕飞，营巢今复傍乌衣。家移白下原为客，梦到黄山不是归。廿载看花怜并蒂，半生种柳叹成围。江天处处皆新水，好向垂纶燕子矶。
金陵寄沈千秋
作者：何璧
朝代：明

挟策干时任转蓬，壮夫曾悔学雕虫。荒年有客愁炊桂，薄俗何人惜爨桐。士到出山谁不贱，术惟游世最难工。长安官道原如发，只有狂生叹路穷。
哀江头
作者：何白
朝代：明

飞云渡口西风急，津吏停桡刺船立。始阳公子方垂髫，掩抑依依向余泣。为言阿父守南康，双旌五马烂生光。宁知廉吏反成罪，诸孤藐尔身凄凉。父昔驱车到公府，蒿目日询民疾苦。化行远迩期月间，不图遽坐中官祸。中官榷税来江州，讥征会敛深诛求。大旗卓天天为愁，峨舰压江江不流。长江日高一丈五，传呼奏乐频挝鼓。于阗宝带刻麒麟，大内金牌画飞虎。秃袖监奴紫绣衣，锐头恶少青丝组。长官俯首不敢言，何况区区商与贾。左右烂用水衡钱，夜椎肥牛朝击鲜。张弓挟弹仰天射，鸟飞不近浔阳天。游徼关头弛巡逻，忽传商客偷关过。驾风远逐到南康，中流鞬断官船破。十人失水九人堕，飞涛适值长鲸饿。水中叫援呼州民，州民举酒翻相贺。貂珰见说生狂嗔，自谓奉书因国课。玺书统辖及守臣，有事守臣当我佐。州民袖手谁使然？民之凶犷谁之故？父谓尔珰勿怒嗔，尔曹腰领无容剉。关津有地税有经，越境犹然黩泉货。而曹之死天死之，岂得吾民有连坐。貂珰捶床怒不止，谤牍蜚诬抗明旨。御批缇骑出燕京，槛车夜达南康城。南康城外合城内，江水汤汤流哭声。锦衣索钱动盈万，橐垂何以供充盈。母怜此别异南北，誓愿相随同死生。父云一身尚难保，岂能携汝增伶俜。夜阑掩泣已憔悴，阿父据床方假寐。烛辉无焰雨涔涔，阿母遂作无聊计。开奁试检约指环，挑灯更拾流银髻。半生椎发羞艳妆，贫女从来少珠翠。离娄结束留枕函，与君稍佐长途费。床前再拜相决绝，念妾笄年同结发。只言偕老共苦辛，何期中道生离别。台前古镜名盘龙，光与阴精应圆缺。茱萸绣带拂清辉，琉璃错匣妆明月。更有宝剑名纯钩，龙藻龟文炯明灭。寒光历落粲星辰，白虬纠结流霜雪。愿得周防君子身，要见时危秉风节。袖有一双七宝囊，低垂四角同心结。愿言分赠两侍儿，芗泽芳情未消歇。女儿未长儿尚孩，抚养宜均理无别。桁上犹存蛱蝶裙，箧中尚有鸦头袜。君今远道勉加餐，莫因死者生摧折。生者不愧死有知，岂羡两身同一穴。叮咛告父父岂知，梦里微闻语声咽。小儿抱颈女牵衣，絮泣渐低灯渐灭。平明呼母唯空床，宁知阿母悬高梁。阿父见母死，抆血裂中肠。儿女见母死，恨不从母亡。阖城闻母死，擗踊咸如狂。中有但夫人，八十鬓发霜。开我东阁厢，着我素罗裳。仓皇备牲醴，命仆舁黄肠。亲为视殓含，三绕母尸傍。抗声恸为绝，阴霾四塞天无光。锦衣敦迫难久俟，薄俸那能具行李。父老吞声为醵金，商略通衢置方匦。闾阎士子纳银钱，村庄妇女投簪珥。三日得环三百余，空城大小随行车。呼天远彻一千里，道傍闻者咸嗟吁。天王明圣臣当戮，诏发秋曹先系狱。中山未白乐羊书，秦庭岂少包胥哭。一物终回造化仁，六幽竟藉阳光烛。不分生还见故乡，惊看儿女错成行。短衫紫凤半零落，小子呼爷能绕床。夜阑秉烛独疑梦，悲喜交并转沉痛。几回呼母闻不闻，呕血抚棺惟一恸。孤臣九死轻一毛，天心未寤生何聊。愁闻税监益骄盗，豺狼满道人萧条。每当素食渐无补，风霜只益臣心苦。愿逐龙逢地下游，圣意中回臣得所。一朝卧病绝复苏，之死犹呼臣有负。我闻此语空咿忧，古来酿祸宁无由。未论远鉴汉唐事，得不哀痛汪王刘。忆昔肃皇兴楚澨，启沃君臣同一辙。刑馀只合供扫除，岂得预参藩镇列。江南安枕七十年，忍见今时更骚屑。吴公吴公君莫悲，臣能尽忠妻尽节。千秋正气塞乾坤，为雷为霆有余烈。忠魂傥拜永陵云，应抱遗弓泪成血。
塞下曲三首
作者：何白
朝代：明

南猎单于北扫胡，高秋牧马出飞狐。校前裨将新车骑，戏下钳奴旧骨都。城上惊飞白项乌，黄蒿隐见跳黄狐。数声刁斗残星落，猎猎酸风乱马呼。春草年年怨别离，生还不分及瓜时。天寒虮虱生金甲，雪里龙蛇落画旗。
塞下曲三首·其一
作者：何白
朝代：明

南猎单于北扫胡，高秋牧马出飞狐。校前裨将新车骑，戏下钳奴旧骨都。
塞下曲三首·其三
作者：何白
朝代：明

春草年年怨别离，生还不分及瓜时。天寒虮虱生金甲，雪里龙蛇落画旗。
塞下曲三首·其二
作者：何白
朝代：明

城上惊飞白项乌，黄蒿隐见跳黄狐。数声刁斗残星落，猎猎酸风乱马呼。
村翁行
作者：何白
朝代：明

老翁耕种居西村，白头不到城东门。翁言淳朴日非昔，我觉胜儿儿胜孙。大孙自诧能当户，负租往往凌田主。日斜归自县门来，桑下乘凉说官府。
淮阳归兴四首
作者：何白
朝代：明

淮泗秋风动地来，月明如水雁声哀。南经伍员吹篪市，北眺曹公较弩台。归路渐香菰米饭，佳期已负菊花杯。愁闻烽火连东北，极目浮云黯未开。穷秋征马出扶桑，五夜流乌入建章。土木再烦将作匠，诏书频拜羽林郎。山连丰沛今汤邑，江绕濡须古战场。安得汉庭长孺辈，令渠一卧治淮阳。问讯吾家沧海君，紫芝满地吹凉云。长门无金可买赋，谷口何人空勒文。即有淮王招隐士，懒从蛮府呼参军。玉笙吹冷不归去，遥夜中天鸾鹤群。初阳古洞敞三扉，忆昨题诗坐翠微。缑岭已骑孤鹤去，鼎湖无复一龙飞。坛前竹浪云连屐，石上松涛雨湿衣。翻架残书风策策，满庭黄叶旅人归。
淮阳归兴四首·其一
作者：何白
朝代：明

淮泗秋风动地来，月明如水雁声哀。南经伍员吹篪市，北眺曹公较弩台。归路渐香菰米饭，佳期已负菊花杯。愁闻烽火连东北，极目浮云黯未开。
淮阳归兴四首·其三
作者：何白
朝代：明

问讯吾家沧海君，紫芝满地吹凉云。长门无金可买赋，谷口何人空勒文。即有淮王招隐士，懒从蛮府呼参军。玉笙吹冷不归去，遥夜中天鸾鹤群。
淮阳归兴四首·其二
作者：何白
朝代：明

穷秋征马出扶桑，五夜流乌入建章。土木再烦将作匠，诏书频拜羽林郎。山连丰沛今汤邑，江绕濡须古战场。安得汉庭长孺辈，令渠一卧治淮阳。
淮阳归兴四首·其四
作者：何白
朝代：明

初阳古洞敞三扉，忆昨题诗坐翠微。缑岭已骑孤鹤去，鼎湖无复一龙飞。坛前竹浪云连屐，石上松涛雨湿衣。翻架残书风策策，满庭黄叶旅人归。
溪翁行
作者：何白
朝代：明

溪田荦确河田沃，瘠土民劳沃土乐。河田多收十斛余，年年不肯全输租。溪田收薄少生计，刈薪卖谷完新税。春来月出不闻歌，昨朝社饮无人醉。溪翁但羡河田丰，家家瓮酒真珠红。
莫愁湖逢程德懋
作者：何白
朝代：明
体裁：七言绝句

莫愁湖边惊暮春，暖风霁日摇青蘋。柳条系马不辞醉，飞絮满天逢故人。
长千客舍同周叔宗夜坐分生字
作者：何白
朝代：明
体裁：古风

庄涂辏尘轨，末路多所婴。况复岁遒尽，怀归轸予情。之子秉高韵，神恬物自轻。处顺鲜有触，居喧若无营。偃仰寄一室，展玩忘寝兴。高梧散缥帙，风琴落虚声。櫩卑景先夕，墉高㬢易倾。幽光代明烛，寒月暧前楹。焚枯命芳醑，欢燕惟平生。情披语已洽，罍虚时载盈。寸愫得所遣，冀此数来并。
游九华山怀李白
作者：何相
朝代：明
体裁：五言律诗

白也风流远，冥搜入九华。龙湫晴浴鹤，雪峤晚明霞。禅榻清分茗，山亭笑问花。登登吟屐瘦，向往藉蓬麻。
陈孝子
作者：何礼庄
朝代：明
体裁：七言律诗

南北苍茫路几千，孤魂流落最堪怜。一丘芳草黄昏雨，万里乡关暮景烟。故旧悼情歌薤露，贤郎行孝感苍天。从今归葬家林好，莫向东风怨杜鹃。
石梁观瀑
作者：何纮度
朝代：明
体裁：七言律诗

灵虹渴饮跨丹丘，玉馆金庭异迹留。地转星河能不夜，天开霜雪欲长秋。半空花散三千界，一片琼飞十二楼。挥手风尘邈城市，人间何处更沧洲。
寿朝老
作者：何绎
朝代：明

康州城接粤江湄，处士门前花满陂。常事素书传妙术，早辞毕黻对佳儿。深松坐看山中历，隔竹闲敲石上棋。更有细君垂白发，为藏斗酒待需时。
三城客舍喜任山有偕雨望侄至
作者：何绛
朝代：明

石上一壶酒，春残直至今。轩车重枉顾，月色正当深。古调追风雅，穷交重素心。斯怀与斯夕，难得是知音。
三城留别野望雨望两侄与任山有同赋
作者：何绛
朝代：明

饮酒莫辞醉，别离方在兹。晓风吹岸叶，散落珠江湄。我客未旬日，子留尚几时。相迟谢矰缴，颉顽淩天翨。
与岑霍山北海夜泊时有下园探梅之行
作者：何绛
朝代：明

一棹维江上，严寒逼缊袍。虫声随岸尽，月色付潮高。白发心犹壮，青山兴尚豪。梅花冰雪质，恐亦爱吾曹。
丙寅春三月叶端五招饮后山寿燕亭
作者：何绛
朝代：明

城中大小山有六，无如此山快人目。苍松百尺夹广路，袅袅青萝挂高木。路穷忽见有人家，依然鸡犬与桑麻。此间男女并耕作，群羊曝日眠野花。石门中断对西湖，湖光山色时时殊。六桥掩映垂杨里，朝云暮草啼鹧鸪。主人亭上开瑶席，重费金钱宴宾客。四时之味置两头，笑倚胡床飞玉液。酒酣兴发洞箫起，座客新声清入耳。林木忽动云不流，蓝采秦青何足比。须臾赌酒齐弯弓，羽箭交加射春风。老夫虽乏猿臂技，观之亦觉壮心雄。吁嗟此城十载前，作客向人曾谈天。心醉名山未暇上，往来瞻望空留连。今日登山成白头，世间万事一墟丘。酌再酌，马脑盘光大白浮。谁为为奴谁王侯，会须一醉忘千忧。诸君切莫倚少壮，年光似电不可留。
东山访彭孟侯
作者：何绛
朝代：明

绿树林中石径欹，竹窗高掩少人知。阴符读罢香烟细，溪鸟惊飞客到时。
中散大夫祖
作者：何绛
朝代：明

十载心知莽伪真，松兹一谪见纯臣。可怜廉吏廉何甚，身后衣冠尚与人。
中散大夫祖
作者：何绛
朝代：明
体裁：七言绝句

可怜廉吏廉何甚，身后衣冠尚与人。
丹霞圆音和尚惠顾香草庄三日连宵同谦长侄作诗志喜
作者：何绛
朝代：明

不辞千里远，杖锡下岖嵚。古佛诚难遇，穷乡枉见寻。拈提忘后夜，听纳在虚襟。深自惭非器，皇皇觅我心。数杯池上茗，共坐到宵分。月满江村树，风吹岛屿云。閒于世事懒，老入净林勤。已觉提持竟，殊乖眼处闻。荒园涉成趣，杂花当径侵。俗尘不到处，树色入庭深。好鸟鸣清昼，澄澜净素心。劳师三日客，难得是知音。
丹霞圆音和尚惠顾香草庄三日连宵同谦长侄作诗志喜·其一
作者：何绛
朝代：明

不辞千里远，杖锡下岖嵚。古佛诚难遇，穷乡枉见寻。拈提忘后夜，听纳在虚襟。深自惭非器，皇皇觅我心。
丹霞圆音和尚惠顾香草庄三日连宵同谦长侄作诗志喜·其三
作者：何绛
朝代：明

荒园涉成趣，杂花当径侵。俗尘不到处，树色入庭深。好鸟鸣清昼，澄澜净素心。劳师三日客，难得是知音。
丹霞圆音和尚惠顾香草庄三日连宵同谦长侄作诗志喜·其二
作者：何绛
朝代：明

数杯池上茗，共坐到宵分。月满江村树，风吹岛屿云。閒于世事懒，老入净林勤。已觉提持竟，殊乖眼处闻。
九日甘泉道中
作者：何绛
朝代：明

连天衰草渐黄昏，匹马南来独怆神。九日有霜沾木叶，十年无计谢风尘。金台暂到非为客，易水长歌不入秦。遥忆弟兄当此会，登高何处望游人。
九江再访岑金纪不遇
作者：何绛
朝代：明

江路桑麻尽，微灯见夜村。独从疏雨里，重叩小柴门。何事先生去，空留童子言。滩声与归棹，只恐太伤魂。
云半阁
作者：何绛
朝代：明

老僧开竹阁，缥缈倚城西。松际日初上，窗间云渐低。经教童子读，法说众生迷。不是高贤至，寻常懒下梯。
云浮镇将祖
作者：何绛
朝代：明

慷慨当年已寡俦，铜符拜命出云浮。无多号令身随死，教得溪蛮泪尽流。
人日作客那邕与主人王问溪赋共用东坡人日韵
作者：何绛
朝代：明

几间茅屋楝花村，鹤发先生教子孙。一代书成犹秘枕，三竿日出始开门。莺啼晓树窗中见，自写新诗石上翻。我亦行吟憔悴者，逢人偏厌说开元。
仙湖客舍同野望雨望两侄赋
作者：何绛
朝代：明

客斋同此夕，寒雨欲三更。白发吾衰老，青年汝弟兄。少孤能自立，早岁负才名。叹逝伤而父，终宵寐不成。
任山有家蒲涧将归冈州邀予宿别珠江江上
作者：何绛
朝代：明

今夕是何夕，亲知自此回。人吟青雀舫，浪过白鹅来。渐渐吐山月，纷纷落酒杯。东风犹与便，正好晓帆开。
任肇楚下第归冈州诗以寄之时重阳后一日
作者：何绛
朝代：明

众芳摇落西风里，霜叶如花斗艳时。遥忆故交明月夜，等闲吹笛拟桓伊。郑老琵琶去不回，赖君指拨六幺来。世人自是知音少，君自弹君大小雷。黄菊花开满砌间，未妨杯酒醉离颜。閒心羡尔溪山好，又得三年放白鹇。
任肇楚下第归冈州诗以寄之时重阳后一日·其一
作者：何绛
朝代：明

众芳摇落西风里，霜叶如花斗艳时。遥忆故交明月夜，等闲吹笛拟桓伊。
任肇楚下第归冈州诗以寄之时重阳后一日·其三
作者：何绛
朝代：明

黄菊花开满砌间，未妨杯酒醉离颜。閒心羡尔溪山好，又得三年放白鹇。
任肇楚下第归冈州诗以寄之时重阳后一日·其二
作者：何绛
朝代：明

郑老琵琶去不回，赖君指拨六幺来。世人自是知音少，君自弹君大小雷。
作客惠阳寄居穷巷中有小室方不盈丈仅足读书临帖无隙地可以栽花种竹独辟西牖稍能坐观西湖之胜旅中少暇赋诗自娱二日以来遂成四章
作者：何绛
朝代：明

席门挂深巷，草屋亦参差。虽非菀葭墙，风雨仅蔽之。酬世本无具，岂容妄自欺。寄食量非美，庶可免寒饥。寸心苟不安，富贵亦胡为。敝庐既非广，隙地不盈寻。四时乏花果，閒日来一禽。虽无灌木荫，密云有时阴。俯仰茅茨下，随事称予心。岂无桐与丝，此曲贵知音。渊明生大晋，鸿冥鼎革间。弃官归栗里，漉酒开襟颜。悠然赋新诗，无伪真自还。饥来常乞食，怀抱何幽閒。虽自甘愚贱，此士难追攀。六十未云至，五十已有馀。耳顺岂我能，知命亦非馀。为吏固不敢，躬耕气力虚。开窗读史册，往事多欷歔。韩仇锥既误，荆卿剑亦疏。愿言逐夸父，虞渊追日居。
作客惠阳寄居穷巷中有小室方不盈丈仅足读书临帖无隙地可以栽花种竹独辟西牖稍能坐观西湖之胜旅中少暇赋诗自娱二日以来遂成四章·其一
作者：何绛
朝代：明

席门挂深巷，草屋亦参差。虽非菀葭墙，风雨仅蔽之。酬世本无具，岂容妄自欺。寄食量非美，庶可免寒饥。寸心苟不安，富贵亦胡为。
作客惠阳寄居穷巷中有小室方不盈丈仅足读书临帖无隙地可以栽花种竹独辟西牖稍能坐观西湖之胜旅中少暇赋诗自娱二日以来遂成四章·其三
作者：何绛
朝代：明

渊明生大晋，鸿冥鼎革间。弃官归栗里，漉酒开襟颜。悠然赋新诗，无伪真自还。饥来常乞食，怀抱何幽閒。虽自甘愚贱，此士难追攀。
作客惠阳寄居穷巷中有小室方不盈丈仅足读书临帖无隙地可以栽花种竹独辟西牖稍能坐观西湖之胜旅中少暇赋诗自娱二日以来遂成四章·其三
作者：何绛
朝代：明
体裁：古风

渊明生大晋，鸿冥鼎革间。悠然赋新诗，无伪真自还。饥来常乞食，怀抱何幽閒。虽自甘愚贱，此士难追攀。
作客惠阳寄居穷巷中有小室方不盈丈仅足读书临帖无隙地可以栽花种竹独辟西牖稍能坐观西湖之胜旅中少暇赋诗自娱二日以来遂成四章·其二
作者：何绛
朝代：明

敝庐既非广，隙地不盈寻。四时乏花果，閒日来一禽。虽无灌木荫，密云有时阴。俯仰茅茨下，随事称予心。岂无桐与丝，此曲贵知音。
作客惠阳寄居穷巷中有小室方不盈丈仅足读书临帖无隙地可以栽花种竹独辟西牖稍能坐观西湖之胜旅中少暇赋诗自娱二日以来遂成四章·其四
作者：何绛
朝代：明

六十未云至，五十已有馀。耳顺岂我能，知命亦非馀。为吏固不敢，躬耕气力虚。开窗读史册，往事多欷歔。韩仇锥既误，荆卿剑亦疏。愿言逐夸父，虞渊追日居。
侍御祖
作者：何绛
朝代：明

岭头七度荐杯羹，剑履威严耀两楹。昨日韶阳滩上过，浪声犹似不平鸣。
元日黄鹤楼留别毛子霞
作者：何绛
朝代：明

楚国轻阴雨欲稀，岁朝高倚鹤楼扉。城边巴水为西郭，席处江云上布衣。春酒畏寒知渐老，旅人频叹念将归。怜君别后重过此，空有杨花旦暮飞。
入粤始祖
作者：何绛
朝代：明

仙穜来自迟结子，开基岭表泽何深。须知亿万筹难尽，总在当年一片心。
入罗浮住石洞作
作者：何绛
朝代：明

清晨策高足，游我罗与浮。投身入石洞，暂息石上楼。流览先贤迹，道德良难俦。日夕凉风至，深谷有馀秋。自吟还自咏，兹事复何求。微风动林木，细雨飘然至。秋尽气还佳，萧萧入我寐。揽衣念前哲，明时上封事。骸骨归山阿，学术承洙泗。悠悠百年内，俎豆存真意。圣贤久不作，斯文恐将坠。嗟予老未闻，徒然负此志。
入罗浮住石洞作·其一
作者：何绛
朝代：明

清晨策高足，游我罗与浮。投身入石洞，暂息石上楼。流览先贤迹，道德良难俦。日夕凉风至，深谷有馀秋。自吟还自咏，兹事复何求。
入罗浮住石洞作·其二
作者：何绛
朝代：明

微风动林木，细雨飘然至。秋尽气还佳，萧萧入我寐。揽衣念前哲，明时上封事。骸骨归山阿，学术承洙泗。悠悠百年内，俎豆存真意。圣贤久不作，斯文恐将坠。嗟予老未闻，徒然负此志。
冬草
作者：何绛
朝代：明

行尽天涯路，年年见汝衰。谁能摇落后，犹有雪霜姿。寂寞何人顾，芳荣暗自期。平原一睇望，殊作塞垣思。
冲虚观
作者：何绛
朝代：明

仙宫深静异花香，云物依然不死乡。五色灵禽飞竹里，千寻寒瀑下山阳。天鸡夜半争啼日，羽客眉长尽带霜。欲访丹砂难作令，愿偷遗药一杯尝。
净土禅林访雪嵩大师
作者：何绛
朝代：明

老僧下竹榻，邀我入松扉。疏磬依林静，寒云绕殿飞。琼南渡海去，江左授衣归。竟日焚香坐，无心与是非。
出宿江门寄别任肇楚
作者：何绛
朝代：明

船头明月光，客子心烦伤。月上潮初起，篙师刺船忙。
出都谣八章
作者：何绛
朝代：明

鞭马射狐，狐入地呼。天高不闻，老狐别雏。走兔不死，得见天子。飞鸟一群，壮士如云。熟黍熟黍，缘无雀鼠。雀鼠之无，实赖天子。离京十里，车声未已。一耳十环，官人之婢。斩竹断木，不避民屋。青纹刺面，云是官仆。易水漫漫，冰犹未泮。拙矣荆卿，一去不返。下上高原，昭君之村。九原可作，庶释涕痕。地动殃民，除税七分。身死为砾，无由报君。
出都谣八章
作者：何绛
朝代：明
体裁：四言诗

鞭马射狐，狐入地呼。天高不闻，老狐别雏。（一章）走兔不死，得见天子。飞鸟一群，壮士如云。（二章）熟黍熟黍，缘无雀鼠。雀鼠之无，实赖天子。（三章）离京十里，车声未已。一耳十环，官人之婢。（四章）斩竹断木，不避民屋。青纹刺面，云是官仆。（五章）易水漫漫，冰犹未泮。拙矣荆卿，一去不返。（六章）下上高原，昭君之村。九原可作，庶释涕痕。（七章）地动殃民，除税七分。身死为砾，无由报君。（八章）
剃发诵为澄月上人出世
作者：何绛
朝代：明

利刀剃发发皆空，空去还生发不穷。剃是本师今日剃，生从未出母胎中。因缘大事莫逡巡，今日君身即佛身。切莫自誇独尊我，云门一棒最惊人。
剃发诵为澄月上人出世·其一
作者：何绛
朝代：明

利刀剃发发皆空，空去还生发不穷。剃是本师今日剃，生从未出母胎中。
剃发诵为澄月上人出世·其二
作者：何绛
朝代：明

因缘大事莫逡巡，今日君身即佛身。切莫自誇独尊我，云门一棒最惊人。
十八夜多异精舍与超有上人坐月
作者：何绛
朝代：明

松堂钟磬罢，疏露滴秋林。好月还终夜，明灯共此心。方穷选胜力，不觉入山深。自笑红尘里，茫茫何处寻。
十六夜任肇楚邀同新沙寓楼看月
作者：何绛
朝代：明

皎洁珠江月，照君江上楼。閒看沙际鹤，皓皓自为俦。远水接青汉，凉风吹素秋。当杯须尽醉，户下即东流。
十四夜同吴山带任肇楚薝卜楼看月
作者：何绛
朝代：明

凉风起中夜，为客动高吟。与子咏明月，谁人知赏心。佳辰惊节序，方外散幽襟。转惜分携后，寒江白露深。夜久月弥静，清光宛及人。瓜蔬调野馔，泉石聚闲身。清磬出林小，微霜上叶新。那堪城郭近，明发入红尘。
十四夜同吴山带任肇楚薝卜楼看月·其一
作者：何绛
朝代：明

凉风起中夜，为客动高吟。与子咏明月，谁人知赏心。佳辰惊节序，方外散幽襟。转惜分携后，寒江白露深。
十四夜同吴山带任肇楚薝卜楼看月·其二
作者：何绛
朝代：明

夜久月弥静，清光宛及人。瓜蔬调野馔，泉石聚闲身。清磬出林小，微霜上叶新。那堪城郭近，明发入红尘。
十四夜西湖歌
作者：何绛
朝代：明

西湖之水清如碧，左山右城两相隔。西风昨夜吹湖山，千树万树叶皆赤。披云岛边馆者谁，君平孙子读周易。罗浮桂酒满百船，木兰舟里开宾席。绮食雕盘永夜游，薄才亦得叨为客。长空倏尔净如洗，月色似为西湖白。水晶鱼子芙蓉杯，丹虾为羹调盐梅。劝君饮酒莫辞醉，人生良会能几回。座客词流三峡倒，清歌入破秋云开。四山松柏风谡谡，明月正高流星催。苏堤如带五千尺，洗盏扫石坐青苔。况有杨公太古音，兴酣拂席敛素襟。申言一座且莫喧，蜀锦抱出四尺琴。挥弦一扫千山寂，鱼龙出水鸟归林。移弦促节再一弹，月魄欲堕湖水寒。自言少小得妙悟，五音六律生指端。成连刺船去东海，伯牙弟子何足观。是时月朗风更清，舍琴直上丰山峦。满途参错木绵树，萧寺寻僧僧已去。多谢寒溪万丈泉，殷勤送客下山路。挂帆趁月返披云，玉露坠下何纷纷。樽中有酒须尽倾，朱颜莫惜连宵醺。君不见杭州西湖去年种桃柳，桃柳一株一斛酒。连株合抱岂辞劳，大官小官栽恐后。太平天子福难量，一朝红绿成千行。圣恩浩荡及名胜，一草一木皆不忘。吁嗟此湖虽天末，焉知明年不辉光。若使六龙幸炎方，明朝千秋节，还献丝露囊。
十四夜西湖歌
作者：何绛
朝代：明
体裁：古风

西湖之水清如碧，左山右城两相隔。西风昨夜吹湖山，千树万树叶皆赤。披云岛边馆者谁，君平孙子读周易。罗浮桂酒满百船，木兰舟里开宾席。绮食雕盘永夜游，薄才亦得叨为客。长空倏尔净如洗，月色似为西湖白。水晶鱼子芙蓉杯，丹虾为羹调盐梅。劝君饮酒莫辞醉，人生良会能几回。座客词流三峡倒，清歌入破秋云开。四山松柏风谡谡，明月正高流星催。苏堤如带五千尺，洗盏扫石坐青苔。况有杨公太古音，兴酣拂席敛素襟。申言一座且莫喧，蜀锦抱出四尺琴。挥弦一扫千山寂，鱼龙出水鸟归林。移弦促节再一弹，月魄欲堕湖水寒。自言少小得妙悟，五音六律生指端。成连刺船去东海，伯牙弟子何足观。是时月朗风更清，舍琴直上丰山峦。满途参错木绵树，萧寺寻僧僧已去。挂帆趁月返披云，玉露坠下何纷纷。樽中有酒须尽倾，朱颜莫惜连宵醺。连株合抱岂辞劳，大官小官栽恐后。太平天子福难量，一朝红绿成千行。圣恩浩荡及名胜，一草一木皆不忘。吁嗟此湖虽天末，焉知明年不辉光。若使六龙幸炎方，明朝千秋节，还献丝露囊。
千牛将军宁国伯祖
作者：何绛
朝代：明

安史成擒勋业吁，九重封拜主恩殊。阳山赐得连云第，曾及蓬莱阙下无。
半帆
作者：何绛
朝代：明

江流分别涧，日听水潺潺。片席如来去，诸僧任往还。好风吹不尽，皓月照常閒。毕竟归何处，茫茫天地间。
华山访徐昭法
作者：何绛
朝代：明

木兰舟楫系垂杨，十里溪桥到草堂。松子落山村路静，稻花流水野田香。身因时异思深隐，发为愁多带浅霜。归路向城回首数，柴门客去掩斜阳。
厓门谒三忠祠
作者：何绛
朝代：明

双峰如阙水迢迢，恍惚洪涛怒未消。相国有祠遗异代，书生无泪洒前朝。空闻谢豹啼荒殿，无复黄龙起暮潮。礼罢苔阶长太息，满厓风雨正潇潇。
古歌
作者：何绛
朝代：明

自郎千里去，终日愁杀我。夜燃红蜡烛，泪血暗中堕。闻郎客在楚，楚国有巫山。应是神女故，教郎不得还。手软窗关缓，窗门偶自开。风入明灯熄，心存尚未灰。奈何湿遍襟，愁中不自悟。本是涕泗流，却怪夜间雾。怯坐月明中，非为月光冷。不堪月照人，低头独顾影。投藕绿池下，花开值晚烟。捲帘当户坐，望莲不见莲。
古歌·其一
作者：何绛
朝代：明

自郎千里去，终日愁杀我。夜燃红蜡烛，泪血暗中堕。
古歌·其三
作者：何绛
朝代：明

手软窗关缓，窗门偶自开。风入明灯熄，心存尚未灰。
古歌·其二
作者：何绛
朝代：明

闻郎客在楚，楚国有巫山。应是神女故，教郎不得还。
古歌·其五
作者：何绛
朝代：明

怯坐月明中，非为月光冷。不堪月照人，低头独顾影。
古歌·其六
作者：何绛
朝代：明

投藕绿池下，花开值晚烟。捲帘当户坐，望莲不见莲。
古歌·其四
作者：何绛
朝代：明

奈何湿遍襟，愁中不自悟。本是涕泗流，却怪夜间雾。
合江楼前走笔送刘鳌石还广州即有太原之行
作者：何绛
朝代：明
体裁：古风

罗浮之高高插天，丰湖水阔与天连。东江倒流西入海，送君归去不用买一钱。吕梁虽塞君易凿，龙门未辟君安愁。君才酷似黄河流，排山转峡非人侔。程婴已死高义在，不妨悲歌当泣藏山头。管涔山好君莫隐，干将神物岂长韫。英雄胸中剑犀利，一朝跃冶人难近。君乡本有卧龙山，草庐筑就可投闲。老夫亦渐耕罗浮，南越东瓯咫尺间。
合江楼前走笔送刘鳌石还广州即有太原之行
作者：何绛
朝代：明

罗浮之高高插天，丰湖水阔与天连。东江倒流西入海，送君归去不用买一钱。君归长揖谢浮丘，牵车直向太原游。吕梁虽塞君易凿，龙门未辟君安愁。君才酷似黄河流，排山转峡非人侔。程婴已死高义在，不妨悲歌当泣藏山头。管涔山好君莫隐，干将神物岂长韫。英雄胸中剑犀利，一朝跃冶人难近。君乡本有卧龙山，草庐筑就可投闲。老夫亦渐耕罗浮，南越东瓯咫尺间。
同任肇楚家泽春桃溪夜话
作者：何绛
朝代：明

城上柝声沉，草堂灯正深。须知长夜话，多是隔年心。初月不盈沼，凉风渐满林。当杯宜尽醉，吾辈重知音。
同家天木黎雨亭访六圆上人
作者：何绛
朝代：明

枳花树树啼春鸟，梅子青青客到来。清磬一声山屐响，白头僧把寺门开。笋蕨春肥养道颜，劳师石火煮松间。饱餐香积伊蒲饭，又遣啼莺送出山。
同家天木黎雨亭访六圆上人·其一
作者：何绛
朝代：明

枳花树树啼春鸟，梅子青青客到来。清磬一声山屐响，白头僧把寺门开。
同家天木黎雨亭访六圆上人·其二
作者：何绛
朝代：明

笋蕨春肥养道颜，劳师石火煮松间。饱餐香积伊蒲饭，又遣啼莺送出山。
同岑金纪刘弘客容廷恂任肇楚十八夜宿王氏园亭
作者：何绛
朝代：明

孤亭倚众木，木落识秋深。不寐看明月，群公共此心。清言倾永夜，遥思结幽林。独有松间鹤，终宵和好音。
同陈独漉宿石湖
作者：何绛
朝代：明

松声起中夜，微月上高枝。开阁共深坐，清光宛在兹。閒心正相似，幽赏有谁知。随意鸣孤磬，因风出水湄。
君马黄为载生二叔祖生日
作者：何绛
朝代：明
体裁：古风

君马黄，臣马玄。玄马不及黄马鲜。愿君珍重骑黄马，道逢达官且当下。长安二月春风好，柳叶青青桃花赭。此时并马入故宫，谁嫌瘦马步不工。神龟服气能为寿，文渊虽老矍铄翁。劝君此日且欢醉，谁为蛇者谁为龙。男儿胸中自有命，时来咳唾成英雄。酌再酌，秋风秋月来庭幕。薄薄酒，还童药。
君马黄为载生二叔祖生日
作者：何绛
朝代：明

君马黄，臣马玄。玄马不及黄马鲜。愿君珍重骑黄马，道逢达官且当下。长安二月春风好，柳叶青青桃花赭。此时并马入故宫，谁嫌瘦马步不工。神龟服气能为寿，文渊虽老矍铄翁。矍铄翁，高堂置酒蜡镫红。劝君此日且欢醉，谁为蛇者谁为龙。男儿胸中自有命，时来咳唾成英雄。酌再酌，秋风秋月来庭幕。薄薄酒，还童药。
听泽远弟弹琴
作者：何绛
朝代：明

月色散庭阴，当风弹玉琴。清霜来五月，馀响出层岑。古意幸犹在，今人岂所任。雁行虽有我，敢自托知音。
吴仲书寄惠墨莲歌以答之
作者：何绛
朝代：明

南海吴生有道士，先世曾为柱下史。独遗清白与子孙，牙签万轴廉吏门。岂徒德业嗣前人，文章顷刻成千言。兴酣画笔犹天然，常将墨汁写青莲。造化在指神立臂，以意作画谁能传。去冬裂绢作长幅，寄我江边小茅屋。江风吹动江水来，宛如花叶纷相触。又如四壁生幽香，丛蝶群蜂费翱翔。绿头鸭子上壁隐，欲上不上殊踉跄。偶将往事閒相忆，我昔种莲村之侧。刳木为舟六尺长，朝朝采莲到日昃。晚来鼓腹卧南窗，香风徐徐生两腋。茆檐酌酒日三杯，莲实作饭当黍稷。世间理乱总不闻，有名不许时人识。转盼星霜三十年，欲求此景安可得。跣足蓬头都市行，白日惨惨几无色。我今坐对吴生墨，香气袭人翠滴滴，仿佛当年事艺植。吴生吴生自非神手谁能画，因之永悬在高壁。
吴仲书寄惠墨莲歌以答之
作者：何绛
朝代：明
体裁：古风

南海吴生有道士，先世曾为柱下史。独遗清白与子孙，牙签万轴廉吏门。岂徒德业嗣前人，文章顷刻成千言。去冬裂绢作长幅，寄我江边小茅屋。江风吹动江水来，宛如花叶纷相触。又如四壁生幽香，丛蝶群蜂费翱翔。绿头鸭子上壁隐，欲上不上殊踉跄。偶将往事閒相忆，我昔种莲村之侧。刳木为舟六尺长，朝朝采莲到日昃。晚来鼓腹卧南窗，香风徐徐生两腋。茆檐酌酒日三杯，莲实作饭当黍稷。世间理乱总不闻，有名不许时人识。转盼星霜三十年，欲求此景安可得。跣足蓬头都市行，白日惨惨几无色。我今坐对吴生墨，香气袭人翠滴滴，仿佛当年事艺植。吴生吴生自非神手谁能画，因之永悬在高壁。
吴门送契如竹仙两大师归粤
作者：何绛
朝代：明

真僧本无著，何事只怀归。好是梅花路，犹堪放钵衣。一心能自了，双锡任时飞。计日还山寺，庭前雪渐霏。
哀明死事都督冲汉羽公
作者：何绛
朝代：明

裹疮阵战捍危城，国破为臣敢独生。怪得珠江江上水，至今犹作怒涛声。军败群僚入海居，惟君殉难一家俘。当时多少文臣在，记得寒窗读史无。虚冢虽留世已殊，千山日澹草荒芜。最怜三月坟边树，杜宇声声带血呼。
哀明死事都督冲汉羽公·其一
作者：何绛
朝代：明

裹疮阵战捍危城，国破为臣敢独生。怪得珠江江上水，至今犹作怒涛声。
哀明死事都督冲汉羽公·其三
作者：何绛
朝代：明

虚冢虽留世已殊，千山日澹草荒芜。最怜三月坟边树，杜宇声声带血呼。
哀明死事都督冲汉羽公·其二
作者：何绛
朝代：明

军败群僚入海居，惟君殉难一家俘。当时多少文臣在，记得寒窗读史无。
哭朱三质
作者：何绛
朝代：明

草屋萧萧白日荒，哀君事事断人肠。鼠衔画笔藏阴瓦，仆卖图书供冥香。少弟即时投远友，聘妻从此适他乡。秋风客散柴门后，空有高堂泪满眶。
哭林益金
作者：何绛
朝代：明

可怜白发泪如冰，生死交情却少能。载酒习家前夜友，舆尸萧寺远山僧。阴风一路飘行穗，萤火三更杂殓灯。闻说管弦犹未散，高台独汝不重登。
哭林益金
作者：何绛
朝代：明
体裁：七言律诗

可怜白发泪如冰，生死交情却少能。载酒习家前夜友，舆尸萧寺远山僧。阴风一路飘行繐，萤火三更杂殓灯。闻说管弦犹未散，高台独汝不重登。
哭黄同五
作者：何绛
朝代：明

寒风淅淅素帷开，生死交情心重催。二老白头犹反服，三孤黄口未成哀。哺乌尚歉生前愿，鵩鸟何期岁尽来。知汝夜台悲痛绝，且含红泪奠三杯。
喜吴谓远广文自琼南归里觐省
作者：何绛
朝代：明

立马荆花下，逢君海外归。攀条忆别日，两度隔芳菲。教泽流香国，欢颜溢彩衣。但能娱白发，禄养莫辞微。
四出梅关
作者：何绛
朝代：明

堪笑劳劳数尺躯，半生空自有眉须。长吟草泽多新恨，四出梅关尚故吾。西去楚云连七泽，东流章水下三吴。山川满目皆惆怅，天下何人是丈夫。
圭峰白云词
作者：何绛
朝代：明

杜宇声声溪水流，白云长日护松楸。郊西亦有新丘垄，曾得佳儿一上不。昨上峰头马鬣新，由来至孝格穹旻。试看云影离还合，何似徐郎母子亲。
圭峰白云词·其一
作者：何绛
朝代：明

杜宇声声溪水流，白云长日护松楸。郊西亦有新丘垄，曾得佳儿一上不。
圭峰白云词·其二
作者：何绛
朝代：明

昨上峰头马鬣新，由来至孝格穹旻。试看云影离还合，何似徐郎母子亲。
大通访迹删和尚
作者：何绛
朝代：明

一棹寻江寺，潮平风浪稀。道心孤屿上，世事隔禅扉。幽映绿杨动，晴空白鹭飞。我来人境外，闲坐对清晖。寂寂坐忘久，落花从满襟。溪声清滞虑，云影荡轻阴。听树知风性，闻蝉證物心。淡然无所著，渐觉道情深。
大通访迹删和尚·其一
作者：何绛
朝代：明

一棹寻江寺，潮平风浪稀。道心孤屿上，世事隔禅扉。幽映绿杨动，晴空白鹭飞。我来人境外，闲坐对清晖。
大通访迹删和尚·其二
作者：何绛
朝代：明

寂寂坐忘久，落花从满襟。溪声清滞虑，云影荡轻阴。听树知风性，闻蝉證物心。淡然无所著，渐觉道情深。
天平山访元曾上人不值
作者：何绛
朝代：明

老僧遁迹石楼间，欲扣禅扉识道颜。秋草路边人迹断，已随流水下青山。
太常祖
作者：何绛
朝代：明

一第中朝大义彰，数将封事悟明庄。河阳邸第三千里，祇为君亲去故乡。
太湖
作者：何绛
朝代：明

缥缈峰头霜叶鲜，秋风吹上泛湖船。坐看日月相消长，似是人间别一天。屼屼包山倚具区，灵威曾得入旬馀。当年谋国臣何拙，不取黄金取禹书。
太湖·其一
作者：何绛
朝代：明
体裁：七言绝句

缥缈峰头霜叶鲜，秋风吹上泛湖舡。坐看日月相消长，似是人间别一天。
太湖·其一
作者：何绛
朝代：明

缥缈峰头霜叶鲜，秋风吹上泛湖船。坐看日月相消长，似是人间别一天。
太湖·其二
作者：何绛
朝代：明

屼屼包山倚具区，灵威曾得入旬馀。当年谋国臣何拙，不取黄金取禹书。
失题
作者：何绛
朝代：明

青山寂寂月空明，玉轸朱丝彻夜清。铁干参差横屋角，梅花尽入曲中鸣。铁笛一声山上寒，岭云溪月夜漫漫。敬亭已落梅花遍，独有桓伊兴未阑。萼绿华来环佩光，千山夜静百花香。于遮舞雁都歌罢，无事瑶台归去忙。
失题·其一
作者：何绛
朝代：明

青山寂寂月空明，玉轸朱丝彻夜清。铁干参差横屋角，梅花尽入曲中鸣。
失题·其三
作者：何绛
朝代：明

萼绿华来环佩光，千山夜静百花香。于遮舞雁都歌罢，无事瑶台归去忙。
失题·其二
作者：何绛
朝代：明

铁笛一声山上寒，岭云溪月夜漫漫。敬亭已落梅花遍，独有桓伊兴未阑。
姑苏赠叶汉客
作者：何绛
朝代：明

黄金散尽眼犹青，坐久蒲团竹槛凭。身老尚存浮海兴，心閒常似住山僧。野蔬自采充斋食，破衲亲缝礼佛镫。一自昔时辞旧国，十年清梦到无曾。
姑苏送振夫侄还里
作者：何绛
朝代：明

经年为客共依依，雪满河桥送汝归。叔侄暂分江左路，梦魂先向岭南飞。严寒且逐云中雁，慈母欣看身上衣。我亦扁舟过震泽，包山来日访灵威。
子夜曲
作者：何绛
朝代：明

仰首望郎至，低头苦相思。安得为桐叶，与子生不离。君如天上月，余似井底鱼。愿不惜馀光，中心一照余。清江何所有，红豆生其涯。形影虽在迩，朝夕两相思。
子夜曲·其一
作者：何绛
朝代：明

仰首望郎至，低头苦相思。安得为桐叶，与子生不离。
子夜曲·其三
作者：何绛
朝代：明

清江何所有，红豆生其涯。形影虽在迩，朝夕两相思。
子夜曲·其二
作者：何绛
朝代：明

君如天上月，余似井底鱼。愿不惜馀光，中心一照余。
孤山吊胡烈妇墓
作者：何绛
朝代：明

白杨秋尽叶初黄，马鬣萧萧感叹长。两月未忘粒并绝，十旬为妇药亲尝。身随黄壤心何烈，冢葬青山骨亦香。却恨世间公道少，不将巾帼易冠裳。于归不负许身时，一语随君未敢欺。地下若逢前代主，休将底事与他知。
孤山吊胡烈妇墓·其一
作者：何绛
朝代：明

白杨秋尽叶初黄，马鬣萧萧感叹长。两月未忘粒并绝，十旬为妇药亲尝。
孤山吊胡烈妇墓·其三
作者：何绛
朝代：明

于归不负许身时，一语随君未敢欺。地下若逢前代主，休将底事与他知。
孤山吊胡烈妇墓·其二
作者：何绛
朝代：明

身随黄壤心何烈，冢葬青山骨亦香。却恨世间公道少，不将巾帼易冠裳。
客中送王本直归广州
作者：何绛
朝代：明

滩头立马送王郎，草色青青柳色黄。我亦珠江江口住，欲将乡梦寄归装。桃花浪头似雪堆，艓工初从合水开。后夜月明翘首望，依稀渐见越王台。
客中送王本直归广州·其一
作者：何绛
朝代：明

滩头立马送王郎，草色青青柳色黄。我亦珠江江口住，欲将乡梦寄归装。
客中送王本直归广州·其二
作者：何绛
朝代：明

桃花浪头似雪堆，艓工初从合水开。后夜月明翘首望，依稀渐见越王台。
家二兄入罗浮余之循州承陈独漉珠江送别后却寄
作者：何绛
朝代：明

雁翅逢君已隔年，一回相忆一回怜。冰姿点污何容易，白发上头不再玄。三湘曾共客江浔，散发狂歌屈子心。自喜年来无个事，每于清夜一追寻。同君食罢武昌鱼，建业江头又寄居。君自文章满天下，等闲须著纪游书。细雨春风习习生，罗浮山下正开耕。心能绝俗何妨隐，莫泥夷齐要弟兄。
家二兄入罗浮余之循州承陈独漉珠江送别后却寄·其一
作者：何绛
朝代：明

雁翅逢君已隔年，一回相忆一回怜。冰姿点污何容易，白发上头不再玄。
家二兄入罗浮余之循州承陈独漉珠江送别后却寄·其三
作者：何绛
朝代：明

同君食罢武昌鱼，建业江头又寄居。君自文章满天下，等闲须著纪游书。
家二兄入罗浮余之循州承陈独漉珠江送别后却寄·其二
作者：何绛
朝代：明

三湘曾共客江浔，散发狂歌屈子心。自喜年来无个事，每于清夜一追寻。
家二兄入罗浮余之循州承陈独漉珠江送别后却寄·其四
作者：何绛
朝代：明

细雨春风习习生，罗浮山下正开耕。心能绝俗何妨隐，莫泥夷齐要弟兄。
宿冲虚观
作者：何绛
朝代：明

古坛秋尽菊花新，落木千章绕四邻。葛令丹台犹未改，白家音乐已难陈。天鸡夜半争啼日，仙犬年多不吠人。却忆昨宵闻颇异，空中一曲随梁尘。
宿华林寺
作者：何绛
朝代：明

明月圆在沼，鸟声空北林。淡然人境外，最爱此宵深。万念不归梦，孤怀只付吟。自惭非郢曲，安用觅知音。
宿华首台
作者：何绛
朝代：明

山楼依竹半，静夜更相宜。客梦正甜处，溪流无已时。此心何所似，兹意与谁知。钟磬忽然动，窗云片片移。
宿慧云庵呈得闻上人
作者：何绛
朝代：明

托宿幽林里，自然尘梦稀。秋风吹石榻，江月上松扉。渐老为心切，清宵体性微。晨钟一一动，吾亦薄言归。
宿滋广上人五山精舍
作者：何绛
朝代：明

微风起山上，竹榻觉寒增。烟彻三生梦，心清一夜灯。逃禅尘外客，入定月中僧。好是阶前菊，沁人香且澄。
宿滋广上人石湖精舍
作者：何绛
朝代：明

数间茅屋小桥东，野衲无言鸟语风。清磬一声禅定后，柴门深闭藕花中。纡回石路月高低，曲槛层楼隔柳堤。惆怅西园重到客，一宵瓜地听乌啼。
宿滋广上人石湖精舍·其一
作者：何绛
朝代：明

数间茅屋小桥东，野衲无言鸟语风。清磬一声禅定后，柴门深闭藕花中。
宿滋广上人石湖精舍·其二
作者：何绛
朝代：明

纡回石路月高低，曲槛层楼隔柳堤。惆怅西园重到客，一宵瓜地听乌啼。
宿玉屏峰顶
作者：何绛
朝代：明

扶筇直上定山阿，叠嶂层峦入薜萝。异爽集人山雨后，奇云笼栈夏天多。玲珑石锷开丹殿，高下灯光透碧柯。禾黍旧宫犹在望，一宵清梦竟如何。
宿离患大师禅房
作者：何绛
朝代：明

不到华林久，茅堂沼上开。风荷翻户牖，止水定楼台。语尽西轩月，香添后夜灰。庭前新柏子，知尔为谁栽。
宿紫贝精舍呈平波上人
作者：何绛
朝代：明

兀坐山中寺，人间无此心。溪声空物性，松影过堂阴。虚室但清磬，生台多杂禽。秋风吹不尽，日日上罗衾。
宿胡大灵水斋
作者：何绛
朝代：明

永夜何曾寐，寒灯共此情。语难随漏尽，心易向君倾。古道今时少，斯人薄俗轻。由来称俊杰，不倚侠流名。
宿诃林写蕉轩呈白大师
作者：何绛
朝代：明

暂息王园寺，钟声叩夜初。露虫分砌响，阶月过帘疏。花气芬幽处，闲情适静居。不知今夕意，曾否及如如。
宿锦岩东庵呈昱微上人
作者：何绛
朝代：明

东岩倚石棱，松际一镫明。云带炉烟起，人争鸟道行。片帆归夕照，疏竹曳秋声。正有林间鞠，劳师饷落英。
寄丹霞圆音和尚
作者：何绛
朝代：明

青山西北望，迢遰百重云。知尔安禅处，松风夜夜闻。月明诸嶂合，泉响数溪分。便欲谢城郭，相随鹿豕群。尚忆河梁饯，清霜下素秋。汐来衰草外，人上夕阳舟。既已空诸破，应无此别愁。如何行与立，惆怅不能休。
寄丹霞圆音和尚·其一
作者：何绛
朝代：明

青山西北望，迢遰百重云。知尔安禅处，松风夜夜闻。月明诸嶂合，泉响数溪分。便欲谢城郭，相随鹿豕群。
寄丹霞圆音和尚·其二
作者：何绛
朝代：明

尚忆河梁饯，清霜下素秋。汐来衰草外，人上夕阳舟。既已空诸破，应无此别愁。如何行与立，惆怅不能休。
寄任肇楚
作者：何绛
朝代：明

可怜一片月，皎皎入西楼。远梦方初觉，幽怀寄杪秋。青天新塞雁，白水旧冈州。伫立望终夜，迢迢星汉流。
寄会同广文吴惠远
作者：何绛
朝代：明

梅花谷里别鸣驺，君去琼州我惠州。双鬓白来君似我，盐梅还是属君侯。感君赠我沉香根，水玉苍文异众芬。怀袖至今香未散，依稀出入每逢君。
寄会同广文吴惠远·其一
作者：何绛
朝代：明

梅花谷里别鸣驺，君去琼州我惠州。双鬓白来君似我，盐梅还是属君侯。
寄会同广文吴惠远·其二
作者：何绛
朝代：明

感君赠我沉香根，水玉苍文异众芬。怀袖至今香未散，依稀出入每逢君。
寄化州学训李四国珍
作者：何绛
朝代：明

罗江千里路，此地昔曾游。霜橘垂官舍，波罗覆客舟。儒宗归大雅，殸教讫边州。何处堪吟咏，清风旧有楼。
寄宛祖庚
作者：何绛
朝代：明

别子寻常事，胡为别后愁。而翁吾旧识，百念岂能休。父母黄泉下，孤儿紫水头。此生非努力，何以解亲忧。
寄容廷恂
作者：何绛
朝代：明

永夜怀人独不眠，秋风吹上小窗前。银河岁岁无清浅，书札须将寄客船。欲泛扁舟访斐园，青山重叠带烟村。蒹葭秋水苍苍外，所谓伊人定倚门。
寄容廷恂
作者：何绛
朝代：明

黄云虽百里，历历见青峰。之子编茆处，当门三两松。别离曾几月，怀抱辄千重。正拟乘潮至，相期学老农。
寄容廷恂·其一
作者：何绛
朝代：明
体裁：七言绝句

永夜怀人独不眠，秋风吹上小窗前。银河岁岁无清浅，书札须将寄客舡。
寄容廷恂·其一
作者：何绛
朝代：明

永夜怀人独不眠，秋风吹上小窗前。银河岁岁无清浅，书札须将寄客船。
寄容廷恂·其二
作者：何绛
朝代：明

欲泛扁舟访斐园，青山重叠带烟村。蒹葭秋水苍苍外，所谓伊人定倚门。
寄寿李慧庵
作者：何绛
朝代：明

黄冠高隐粤江湄，中岁功名付奕棋。筑就一楼供佛母，教成二子作儒师。堂中宾客何曾识，箧里钱刀尽欲施。降日孟陬先正则，年年椒酒寿千卮。
寄小金山敏言上人
作者：何绛
朝代：明

百里灵洲水拍天，小金一点望如船。纸窗竹屋清阴下，中有高僧最少年。
寄岑金纪时客琼南
作者：何绛
朝代：明

故里书从江上来，闻君二月海船开。莫嫌须鬓皤然白，逢着鸡窠当小孩。花梨树底醉颜酡，嚼罢槟榔发浩歌。虽是六时惊巨浪，人间何处不风波。
寄岑金纪时客琼南·其一
作者：何绛
朝代：明

故里书从江上来，闻君二月海船开。莫嫌须鬓皤然白，逢着鸡窠当小孩。
寄岑金纪时客琼南·其二
作者：何绛
朝代：明

花梨树底醉颜酡，嚼罢槟榔发浩歌。虽是六时惊巨浪，人间何处不风波。
寄岑霍山
作者：何绛
朝代：明

幽林自一家，绕屋树桑麻。端坐学周易，閒阶闻落花。沼宽鱼贯直，枝重鸟巢斜。尚忆西窗下，论心对月华。
寄张超然
作者：何绛
朝代：明

白鹤峰头昔别君，音书十载两无闻。知交秋仲来南海，一道君名颊尽芬。溪涧冰来懒灌园，残编读罢闭柴门。文章盖世曾推仰，却喜南人得殿元。相逢閒忆旅金阊，白发惭余老楚狂。得意雁书应莫惜，北田路不过衡阳。
寄张超然·其一
作者：何绛
朝代：明

白鹤峰头昔别君，音书十载两无闻。知交秋仲来南海，一道君名颊尽芬。
寄张超然·其三
作者：何绛
朝代：明

相逢閒忆旅金阊，白发惭余老楚狂。得意雁书应莫惜，北田路不过衡阳。
寄张超然·其二
作者：何绛
朝代：明

溪涧冰来懒灌园，残编读罢闭柴门。文章盖世曾推仰，却喜南人得殿元。
寄懿士侄时馆罗浮之梅花村此余时在海南诗也
作者：何绛
朝代：明

远游殊未返，閒坐向秋山。得汝罗浮信，开余岛屿颜。明珰摇酒市，绿醑酌花间。莫恋佳人意，经宵尚不还。
寄敏上人
作者：何绛
朝代：明

一从飞锡入青山，日日行吟水石间。昨向樵夫曾问信，隔溪遥见掩松关。
寄李素公
作者：何绛
朝代：明

一首新诗寄所思，通衢无水鲤鱼迟。诗成自愧非奇丽，未敢劳君付雪儿。
寄梁药亭
作者：何绛
朝代：明

挟瑟归来路八千，米囊花发杏花鲜。閒厅祇自弹归雁，世上何人识此弦。村居闻复住芙蓉，终日吟诗对岸松。欲访草堂诵新句，水云遥隔一重重。野花朵朵映柴扉，春水初深虾虎肥。雨后平田千亩绿，开窗坐看白鹇飞。
寄梁药亭·其一
作者：何绛
朝代：明

挟瑟归来路八千，米囊花发杏花鲜。閒厅祇自弹归雁，世上何人识此弦。
寄梁药亭·其三
作者：何绛
朝代：明

野花朵朵映柴扉，春水初深虾虎肥。雨后平田千亩绿，开窗坐看白鹇飞。
寄梁药亭·其二
作者：何绛
朝代：明

村居闻复住芙蓉，终日吟诗对岸松。欲访草堂诵新句，水云遥隔一重重。
寄梁药亭太史
作者：何绛
朝代：明

微风起阿阁，朝日映窗虚。正有词臣在，閒观中禁书。风流追晋代，翰墨过黄初。早晚承天诏，园林非久居。夏月衣轻葛，临风绮户开。冰盘吴女捧，蒲扇越人裁。琢句题湘管，煎茶授宋杯。宫辞推第一，亲自到蓬莱。玉轸六瑩琴，纱窗弹夜深。如何山水志，迸出庙廊心。素月经银汉，閒情在翠林。几时花下路，缓步一相寻。供奉常开馆，频徵绝妙词。应刘才盖代，元白少逢时。选伎吹匏管，清歌出柳丝。从容觞政下，惟爱漏声迟。
寄梁药亭太史·其一
作者：何绛
朝代：明

微风起阿阁，朝日映窗虚。正有词臣在，閒观中禁书。风流追晋代，翰墨过黄初。早晚承天诏，园林非久居。
寄梁药亭太史·其三
作者：何绛
朝代：明

玉轸六瑩琴，纱窗弹夜深。如何山水志，迸出庙廊心。素月经银汉，閒情在翠林。几时花下路，缓步一相寻。
寄梁药亭太史·其三
作者：何绛
朝代：明
体裁：五言律诗

玉轸六莹琴，纱窗弹夜深。如何山水志，迸出庙廊心。素月经银汉，閒情在翠林。几时花下路，缓步一相寻。
寄梁药亭太史·其二
作者：何绛
朝代：明

夏月衣轻葛，临风绮户开。冰盘吴女捧，蒲扇越人裁。琢句题湘管，煎茶授宋杯。宫辞推第一，亲自到蓬莱。
寄梁药亭太史·其四
作者：何绛
朝代：明

供奉常开馆，频徵绝妙词。应刘才盖代，元白少逢时。选伎吹匏管，清歌出柳丝。从容觞政下，惟爱漏声迟。
寄洪庾山
作者：何绛
朝代：明

郊西篱落菜花初，五柳门前君旧居。章甫朱轮都弗羡，不知深夜著何书。
寄潘亦庶兼柬金纪时同客琼州
作者：何绛
朝代：明

小袖罗衣白玉钩，桄榔夹道好淹留。归来但得盈车果，莫遣张郎学浪游。
寄电白广文家绘阁
作者：何绛
朝代：明

一官雅淡似閒僧，独坐衙斋不数楹。白石丛中开菊径，绿筠林下布楸枰。秋声先到铜鱼响，海月垂残珠鳖明。细忆荒鸡春夜半，马头无限别离情。
寄白山上人
作者：何绛
朝代：明

昔别江城何太匆，忆师常在五更钟。缄书欲寄樵西寺，寺隔春云千万重。菩提树下识师初，贝叶经文手自书。僧腊渐高心渐了，又携衣钵入深居。
寄白山上人·其一
作者：何绛
朝代：明

昔别江城何太匆，忆师常在五更钟。缄书欲寄樵西寺，寺隔春云千万重。
寄白山上人·其二
作者：何绛
朝代：明

菩提树下识师初，贝叶经文手自书。僧腊渐高心渐了，又携衣钵入深居。
寄答冈州顾迂客明府
作者：何绛
朝代：明

廿载姑苏曾作客，每怀风雅忆同游。兰桡泊处香溪柳，桂树开时响屧秋。马齿居然成野叟，猪肝焉敢累贤侯。或时罢钓沧江晚，閒看鸬鹚与白鸥。
寄罗浮古道士
作者：何绛
朝代：明

鹤发先生不记年，铁桥千载看流泉。数升白乳周身体，一顶黄冠老洞天。常遣雷公书赤篆，自烧云母吐青烟。何时我亦驱鸡犬，得共深松种药田。
寄胡大灵
作者：何绛
朝代：明

寂寂西楼夜，秋风白露滋。怀人葭菼际，浩渺隔江湄。落月照残梦，寒螀荡远思。何堪沙塞雁，并羽到天涯。
寄胡大灵
作者：何绛
朝代：明

数株杨柳读书堂，大雁山南金竹冈。万里西江门外过，与君胸次合相当。二年离别在西园，远梦悠悠不可言。几欲扁舟相过访，君居毕竟近厓门。
寄胡大灵·其一
作者：何绛
朝代：明

数株杨柳读书堂，大雁山南金竹冈。万里西江门外过，与君胸次合相当。
寄胡大灵·其二
作者：何绛
朝代：明

二年离别在西园，远梦悠悠不可言。几欲扁舟相过访，君居毕竟近厓门。
寄陶握山
作者：何绛
朝代：明

百峰山下石塘清，草屋萧萧亦称情。只爱素心邻曲过，新将五柳种佗城。流莺千啭柳丝长，日及芳菲满路傍。料得此时陶处士，行行且嗅野花香。白鹤峰头春月明，黄塘树里子规声。夜深独自开瑶瑟，山客谁知素女情。粤王旧国几翻新，满眼高车触路尘。余亦白头君渐老，山中桂树恐嗤人。
寄陶握山·其一
作者：何绛
朝代：明

百峰山下石塘清，草屋萧萧亦称情。只爱素心邻曲过，新将五柳种佗城。
寄陶握山·其三
作者：何绛
朝代：明

白鹤峰头春月明，黄塘树里子规声。夜深独自开瑶瑟，山客谁知素女情。
寄陶握山·其二
作者：何绛
朝代：明

流莺千啭柳丝长，日及芳菲满路傍。料得此时陶处士，行行且嗅野花香。
寄陶握山·其四
作者：何绛
朝代：明

粤王旧国几翻新，满眼高车触路尘。余亦白头君渐老，山中桂树恐嗤人。
寄黄海汤玄翼
作者：何绛
朝代：明

垂杨巷口掩秋云，宅近沧波渔父邻。文体共推为领袖，荷花自采制头巾。致书多向居山友，持行偏过出世人。记得月明沙路上，尚携僧伴访江津。
寒夜怀周范山
作者：何绛
朝代：明

□旅客难寐，寒螀夜夜心。非关怜节序，因此每沉吟。薄俗肝胆少，斯人意气深。如何江山去，欲涉雨淫淫。
寒树
作者：何绛
朝代：明

空山冬气合，孤干欲如何。响处不惊梦，霜声到地多。往来禽寂寂，高下月峨峨。独立那堪对，洞庭怀暮波。
寒衣词
作者：何绛
朝代：明

寒衣裁已定，非是妾疏慵。有线无针引，教妾何由缝。
寿始一上人
作者：何绛
朝代：明

重过花甲日，仙处下生乡。七步周行已，三镫不住光。松花当午食，柏子供秋香。不是云门棒，宗风那阐扬。
寿崔母李太君
作者：何绛
朝代：明

板舆佳日适閒园，半是青童半子孙。疏竹池边开桂酒，罗浮仙液本来温。灵飞小妹李家姝，仙籍通来本不殊。闻穜扶桑高万丈，上栖丹凤一双雏。阿母层楼傍水汀，由来仙媛乐沧溟。试言震泽包山妇，或住湘江或洞庭。
寿崔母李太君·其一
作者：何绛
朝代：明

板舆佳日适閒园，半是青童半子孙。疏竹池边开桂酒，罗浮仙液本来温。
寿崔母李太君·其三
作者：何绛
朝代：明

阿母层楼傍水汀，由来仙媛乐沧溟。试言震泽包山妇，或住湘江或洞庭。
寿崔母李太君·其二
作者：何绛
朝代：明

灵飞小妹李家姝，仙籍通来本不殊。闻穜扶桑高万丈，上栖丹凤一双雏。
寿广慧上人
作者：何绛
朝代：明

白发蓬松老古锥，诸方参遍也无疑。归来稳坐尖头屋，破衲萧萧识者谁。